Predsjedništvo BORS-a da zauzme stav o slučaju „Orić“ – Zvornik Danas\nNaslovna/VIJESTI/Društvo/Predsjedništvo BORS-a da zauzme stav o slučaju „Orić“\nOdbor porodica poginulih i zarobljenih boraca pri Boračkoj organizaciji Republike Srpske zatražiće da Predsjedništvo ove organizacije zauzme stav o slučaju „Naser Orić“ i odluči šta dalje činiti, izjavio je danas Jovan Pudić, član Odbora.\nPudić kaže da su porodice poginulih boraca žalosne zbog odluke o puštanju ratnog komandanta muslimanskih snaga u Srebrenici Nasera Orića iz pritvora, dodajući da se očekivalo da će ga Švajcarska isporučiti Srbiji zbog stravičnih zločina koje je počinio nad Srbima.\n„Nenormalan je bezobrazluk i vrhunski cinizam da se Orić slavi kao narodni heroj, a ti što ga podržavaju nisu ništa bolji od njega“, rekao je Pudić novinarima u Banjaluci nakon sjednice Odbora.\nPredsjednik Odbora porodica poginulih i zarobljenih boraca Zoran Vidić rekao je da od Vlade Srpske još nisu dobili odgovor kada će biti isplaćena nepovratna sredstva za stambeno zbrinjavanje 402 korisnika iz boračkih kategorija u 31 opštini.\nOn je naveo da je riječ o iznosu od 8.000 KM po korisniku, dodajući da se te isplate vrše od 2008. godine i da je Ministarstvo finansija Srpske donijelo potrebna rješenja.\nPodsjetivši da je predsjednik Republike Srpske Milorad Dodik danas posthumno odlikovao 315 boraca Medaljom zasluga za narod, Vidić je rekao da je sada na ovom odboru da organizuje sistem podjele tih medalja.\nbors naser orić stav\nUhapšen jer je silovao osmogodišnjeg dječaka


DPS: „Pritvor za Veljovića – progon neistomišljenika“ – Portal Luca\nDPS: „Pritvor za Veljovića – progon neistomišljenika“\nPritvor za savjetnika predsjednika Crne Gore, Veselina Veljovića, režimska je osveta i progon neistomišljenika, saopšteno je danas iz Komisije za bezbjednost i odbranu DPS. Oni su naveli da su institucije u Crnoj Gori izložene političkom uticaju i da se vrši pritisak na pravosuđe\n„Komisija za bezbjednost i odbranu sa žaljenjem konstatuje da je tužilaštvo podleglo političkom pritisku i zatražilo određivanje pritvora Veselinu Veljoviću. Izjave Zdravka Krivokapića kako je izdao nalog za Veljovićevo hapšenje, kao i javni pritisak Dritana Abazovića, samo pokazuju da su institucije izložene političkom uticaju i da se metodom zastrašivanja, pravosuđe pritiska kako bi donosilo odluke koje nijesu u skladu sa zakonima nego prije svega sa voljom režima“, navodi se u saopštenju DPS-a.\nNavode da se osveta Veljoviću pripremala danima.\n„Započelo je dopisivanjem i lažnim tumačenjem njegovog autorskog teksta, kojim se čitava Vlada opsesivno bavila nedjeljama, nastavilo se plasiranjem lažnog hapšenja Veljovića, 12 sati prije nego je i stvarno uhapšen, da bi juče ujutro Krivokapićev osvetnički nagon kulminirao bizarnim tvitom kako je izdao nalog za hapšenje osobe protiv koje je, uzgred, nekoliko dana prije toga podnio krivičnu prijavu?!“, dodaje se.\nIstiču da je na pravosudnim organima da ne podlegnu pritisku.\n„Jasno je da se Krivokapić i Abazović bave Veselinom Veljovićem, samo da se građani ne bi bavili njima i njihovom sramnom ulogom u organizaciji napada na sopstvene građane i prekoračenju sredstava i ovlašćenja pripadnika Uprave policije koji su u mirne protestante ispaljivali hektolitre suzavca i stotine šok bombi. Na pravosudnim organima je da donesu odluku u vezi sa ovim slučajem, u skladu sa zakon a ne pod pritiskom dvojice političkih osvetnika“, navode iz DPS-a.\n„Ono što Krivokapić i Abazović ipak treba da znaju jeste da će gospodina Veljovića istorija pamtiti kao čovjeka koji je uvijek branio dostojanstvo Crne Gore, i odbranio ga onda kada su mnogo sposobniji i jači na njega nasrtali. Kako su prošli ti osvajači megalomanskih ambicija, to građani znaju. Na nekom takvom smetlištu istorije, završiće svoje političke karijere neslavno i dvojac Krivokapić – Abazović“, zaključuje se.


Obolelima od raka po 5.000 iz budžeta Jagodine\nGradsko veće Skupštine grada Jagodine, donelo je odluku da se obolelima od malignih bolesti u Jagodini dodeli finansijska podrška od po 5.000 dinara, a nazaposlenima i maloletnim licima, do 18 godina života, ovaj iznos uveća za sto odsto\nGradsko veće Skupštine grada Jagodine, donelo je odluku da se obolelima od malignih bolesti u Jagodini dodeli finansijska podrška od po 5.000 dinara, a nazaposlenima i maloletnim licima, do 18 godina života, ovaj iznos uveća za sto odsto.\nReč je o jednokratnoj novčanoj pomoći, za celu kalendarsku godinu, stoji u odluci koju je potpisao predsednik Gradskog veća Ratko Stevanović.\nReč je o finansijskoj podršci kao vidu socijalne pomoći, a pravo imaju oboleli koji imaju prebivalište na teritoriji Jagodine najmanje dve godine.\nU odluci se navodi da pravo na ovu finansijsku podršku imaju "pacijenti kojima je dijagnostikovana maligna bolest u 2017.godini, pacijent na kome je izvršen hirurški zahvat usled maligniteta dijagnostikovanog u 2017. godini, pacijent na terapijskom lečenju od malignih bolesti, koji je operisan u 2017. ili prethodnoj godini".\n"Razlog za donošenje ove odluke sastoji se u brizi lokalne samouprave da pruži finansijsku podršku obolelima od najtežih bolesti i na taj način pomogne materijalno ugroženim porodicama", stoji u obrazloženju odluke.\nOva odluka, 6. marta, biće na dnevnom redu sednice Skupštine grada.\nOboleli od malignih bolesti u Jagodini, finansijsku podršku u ovom iznosu, dobili su i prošle godine.


Đurić: Ponovo kamenovani pravoslavni hodočasnici na KiM - Društvo - Dnevni list Danas\nPočetna » Društvo » Đurić: Ponovo kamenovani pravoslavni hodočasnici na KiM\n2Piše: Danas Online 21. oktobra 2018. 18.40 Izmenjeno: 18.43\nFoto: FoNet/Marija Đoković (Arhiva)\nOn je dodao da su Albanci pokazali koliko preziru i hrišćansku prošlost naše južne pokrajine i spomenike srpske pravoslavne baštine.\n„Pravoslavni hodočasnici koji su danas obilazili srpske manastire u Metohiji ponovo su bili žrtve kamenovanja, a u napadu na dva autobusa kod Istoka samo pukom srećom nije bilo povređenih“, navodi se u saopštenju Marka Đurića.\nĐurić je dodao da je današnji napad samo još jedno upozorenje kakva bi sudbina zadesila sve srpske svetinje na Kosovu i Metohiji ukoliko bi ostali bez zaštite.\n„Zato apelujem na međunarodnu zajednicu da najozbiljnije reaguje, jer to nije samo napad na hodočasnike, već i na simbole zajedničke evropske hrišćanske tradicije i evropske vrednosti“, saopštio je predsednik Kancelarije za KiM.\nOn ističe da Evropa ne sme ostati nema i pasivna pred ekspanzijom ekstremizma i verskog radikalizma na Kosovu i Metohiji, jer to je pošast koja ne poznaje granice i sutra bi mogla zapretiti i prestonicama evropskih država.\n„Ovo je istovremeno još jedan argument protiv militarizacije kosovsko-metohijskih Albanaca, jer društvo u kojem se stimuliše ili barem ne sankcioniše versko nasilje ne sme imati vojne snage, pošto te snage sasvim sigurno neće staviti u službu mira i bezbednosti građana, bez obzira na njihovo versko i nacionalno opredeljenje“, dodaje Đurić.\nOn je u saopštenju zaključio da je Kosovo i Metohija postalo lonac u kojem se kuvaju svi oblici mržnje i ekstremizma, i da se pred time više ne mogu i ne smeju zatvarati oči.\nalbanci, kamenovanje, Kancelarija za Kosovo i Metohiju, marko djuric, pravoslavciBeograd\n21. oktobra 2018. u 19.18\nKosovo i Metohija je postalo lonac u kojem se kuvaju svi oblici mrznje i ekstremizma, i pred time se vise ne mogu i ne smeju zatvarati oci, Doslo je vreme da gospodo iz EU otvorite oci.\n21. oktobra 2018. u 22.01\nŠta su radili KFOR i UMNIK?


ZAŠTITA CEVOVODA « DE-BAXY Dobrodošli\nU zimskom periodu, kod niskih temperatura može doći do smrzavanja fluida u cevi, a samim tim i do pucanja cevi. Pri udarima Košave ili nekog drugog jakog vetra desiće se isto. Da bi to sprečili, nije dovoljno samo postaviti termoizolaciju oko cevi, već je potrebno grejati, kada je spoljna temperatura niska. Za zaštitu cevi od zamrzavanja koriste se grejni kablovi i mogu se zaštititi: vodovodne cevi, kanalizacione cevi, prskalice, hidrantska instalacija, cevi za odvođenje kondenzata u instalacijama klimatizacionih i ventilacionih sistema.\nTakođe, postoje i sistemi gde je potrebno održavanje odgovarajuće temperature tečnosti koja se prenosi putem cevi, npr. u cevovodima sa toplom vodom i industrijskim cevovodima koji služe za transport tečnosti visokog stepena žitkosti (npr čokolada, ulje ili slično).\nDevi- Danfoss sistemi za cevi se mogu instalirati unutar i izvan cevi, za unutrašnje i spoljašne mreže cevi kao i unutar ili na cevima koje se nalaze iznad i ispod zemlje.\nDevi- Danfoss sistemi za cevi se sastoje od savitljivih grejnih kablova, termostata i montažnog materijala. Termostati sa nalegajućim senzorima osiguravaju da samo minimalna količina energije bude iskorišćena kako bi se ostvarili optimalni rezultati.\nI u ovakvim situacijama “De-Baxy” je tu da vam pomogne!\nDE – BAXY Time\nSajt kreirali: Veki & Deki\nŽelite web sajt? Kontaktirajte admine: 063-75-32-568\n© 2020 DE-BAXY Dobrodošli - Mobile View


Barca pravi zanimljiv potez: Zbog zvijezde Serije A pravi se prostor u veznom redu - Cijenu plaća Busquets - Sportske.Info - Regionalni Sportski Sajt\nHome / fudbalinostrani / Barca pravi zanimljiv potez: Zbog zvijezde Serije A pravi se prostor u veznom redu - Cijenu plaća Busquets\nTrenutna finansijska situacija je dobro uzdrmala nekada Katalonskog giganta i pravo je pitanje kada će se uspjeti izvući.\nZbog krize koja je pogodila Barcelu bili su primorani pustiti Lionel Messija za džaba, a takođe je klub napiustio i Antonie Griezmann kako bi rasteretio budžet.\nTokom ljeta su dolazili samo igrači koji su ostajali bez ugovora i stizali na Nou Camp kao slobodni igrači. Eric Garcija, Memphis Depay i Sergio Aguero su besplatna pojačanja tokom ljetnog prelaznog roka. Prema navodima El Nacionala, Barcelona neće mjenjati transfer politiku i dalje će biti primorani da dovode igrače koji ostaju bez ugovora.\nIsti izvor navodi da su pronašli savršenog veznjaka u Seriji A, ali za njegov dolazak treba se napraviti mjesto u veznom redu. Navodno cijenu bi trebao da plati Sergio Busquets koga je Barcelona spremna prodati kako bi se otvorio prostor u veznom redu što je sve iznenadilo.\n33-godišnji Španac je djete kluba, a sada pred sami kraj karijere su spremni da ga se olako odreknu i to sve zbog dolaska Francka Kessiea. Igrač Milana na kraju sezone ostaje bez ugovora, a velike su šanse da ga neće produžiti jer traži znatno povećanje plate koju Paolo Maldini ne želi da dadne.\nIako je u velikom padu forme, Busqets, nikome nije jasno da uprava želi da ga se rješi tako lako. Međutim, oni najbolje znaju šta rade, a da će im 24-godišnji Kessie biti od koristi svakako hoće. Problem Barca bi mogla imati jer je još velikana zainteresovano za usluge Milanovog veznjaka.\nIz uprave Katalonskog giganta se nadaju da iako ima 33 godine mogu dobar novac izvući za prodaju Busquetsa.


Obilježena sedma godišnjica Centra za zdravo starenje „Hrasno“ - Općina Novo Sarajevo\nObilježena sedma godišnjica Centra za zdravo starenje „Hrasno“\nObjavljeno: 28 Juni 2018\nObilježena sedma godišnjica Centra za zdravo starenje „Hrasno“ - 5.0 od 5 na osnovu 1 glas\nDodijeljene zahvalnice najaktivnijim članovima i volonterima za podršku u radu ovog Centra\nU Centru za zdravo starenje „Hrasno“, 28. juna ove godine, obilježena je sedma godišnjica od otvaranja Centra. Manifestaciji su prisustvovali brojni gosti, partneri i prijatelji Centra, među kojima je i načelnik Općine Novo Sarajevo Nedžad Koldžo sa saradnicima.\nTim povodom, članovi Centra pripremili su prigodan program u okviru kojeg su brojni posjetioci mogli pogledati izložbu Muhović Hamida, te uživati u nastupu vokalnih grupa „Zlatna jesen“ i „Sevdalije“. Najaktivnijim članovima, voditeljima sekcija, kao i volonterima dodijeljene su zahvalnice za podršku u radu ovog Centra.\nU svom obraćanju, općinski načelnik Nedžad Koldžo, istakao je da je otvaranjem ovog Centra, kao i Centra u Velešićima nastavljena implementacija projekta uspostave mreže centara na području Novog Sarajeva, što je ujedno i cilj općine kada je u pitanju briga za osobe treće životne dobi. Općinski načelnik, ovom prilikom najavio je i u ovoj godini otvaranje trećeg Centra na području naselja Čengić Vila.\nPrvi Centar za zdravo starenje na području općine Novo Sarajevo otvoren je 2011. godine, a otvaranjem i drugog centra u naselju Velešići, Općina Novo Sarajevo uspostavila je mrežu centara za zdravo starenje sa ciljem poboljšanja kvaliteta života osoba treće životne dobi i njihove socijalne uključenosti u zajednicu.


Pristalice predsednika SAD Donalda Trampa penju se uz zid Kapitaola tokom protista zbog sertifikovanja rezultata predsedničkih izbora.\nNasilne pristalice predsednika Donalda Trampa (Trump) upale su u sredu, 6. januara, u američki Kapitol i primorale poslanike da se sakriju, u zapanjujućem pokušaju da ponište američke predsedničke izbore, potkopaju demokratiju u SAD i spreče demokratu Džoa Bajdena (Joe Biden) da zameni Trampa u Beloj kući.\nTrampove nasilne pristalice su provalile u zgradu Kongresa, vičući i mašući Trampom i američkim zastavama dok su marširali hodnicima. Izabrani predstavnici tražili su skrovište pod radnim stolovima i stavljali gas maske, dok je policija uzaludno pokušavala da zabarikadira zgradu, što je, prema oceni Asošiejtid presa (Associated Press) jedna od najšokantnijih scena u sedištu američke političke moći.\nJedna žena pogođena metkom u Kapitola je preminula, dok je gradonačelnica Vašingtona uvela policijski čas u pokušaju da zaustavi nasilje.\nIzgrednike je, navodi AP, ohrabrio Tramp koji je nedeljama lažno napadao integritet izbora i pozvao svoje pristalice da protestuju u Vašington zbog formalnog odobrenja Kongresa Bajdenove pobede.\nU vreme kada su proceduru sertifikovanja Bajdenove pobede u Kongresu prekinuli nasilne Trampove pristalice, deo republikanskih kongresmena je u njegovo ime iznosilo primedbe na rezultate izbora.\nZajedno protesti i primedbe na izbore za GOP predstavljali su gotovo nezamisliv izazov američkoj demokratiji i razotkrili dubinu podela u zemlji tokom Trampove četiri godine na vlasti, ističe AP, dodajući da će napori da se Bajden spreči da položi zakletvu 20. januara sigurno propasti.\nKongres je u večernjim satima nastavio zajedničko zasedanje Senata i Predstavničkog doma. Kongresmeni su kritikovali proteste i poručili da će završiti potvrđivanje glasanja na Elektorskom koledžu koji je doneo Bajdenovu pobedu, čak i ako to bude trajalo celu noć. Zasedanje je nastavljeno posle ponoći.\nPotpredsednik SAD Majk Pens (Mike Pence), prilikom nastavljanja sednice Senata, direktno se obratio demonstrantima: "Niste pobedili".\nPence: Niste pobijedili\nVođa republikanske većine u Senatu Mič Mekonel (Mitch McConnell) rekao je da je "neuspela pobuna" podvukla dužnost kongresmena da potvrde glasanje Elektorskog koledža. Predsednica Predstavničkog doma, demokratkinja Nensi Pelozi (Nancy Pelosi) rekla je da će Kongres završenjem brojanja pokazati svetu "od čega je napravljena Amerika".\nIstičući svoju odlučnost, i Predstavnički dom i Senat su ubedljivo odbacili prvu zamerku na izborne rezultate iz Arizone koje su podigli teksaški senator Ted Kruz (Cruz), i predstavnik iz Arizone Pol Gosar (Paul).\nPredsednik je dao podsticaj svojim pristalicama u sredu ujutro na skupu ispred Bele kuće, gde ih je pozvao da krenu ka Kapitolu. Veći deo popodneva proveo je u svojoj privatnoj trpezariji pored Ovalne kancelarije gledajući scene nasilja na televiziji i tek, kako navodi AP, na nagovor svog osoblja, nevoljko objavio par tvitova i snimio video na kojem govori pristalicama da je vreme da "odu kući u miru", ali je ipak rekao da podržava razlog njihovog protesta.\nNovoizabrani predsednik Bajden, koji je na dve nedelje od inauguracije, rekao je da je američka demokratija "bila pod neviđenim napadom", što su rekli i mnogi u Kongresu, uključujući i neke republikance. Bivši predsednik Džordž Buš mlađi (George W. Bush) rekao je da je događaje gledao u "neverici i zaprepašćenju".\nBuš: Osporavanje rezultata izbora kao u banana republici, Obama: bešćašće i sram\nZgrada Kapitola vekovima je bila poprište protesta i povremenog nasilja, ali su događaji u sredu, prema oceni AP-a, posebno zapanjujući pošto su makar u početku imali implicitni blagoslov predsednika, ali i zbog njihovog cilja da se ponište rezultati slobodnih i poštenih predsedničkih izbora.\nNapetosti su već narasle kada su se kongresmeni okupili u rano popodne radi ustavom propisanog prebrojavanja rezultata Izbornog koledža, u kojem je Bajden pobedio Trampa, 306-232. Uprkos molbama čelnika republikanske većine Mekonela, više od 150 republikanskih poslanika je planiralo da podrži prigovore na rezultate u nekim državama, mada im, ističe AO, nedostaju dokazi o prevari ili nepravdi na izborima.\nTramp je pre početka postupka u Kongresu javno tražio od Pensa, koji je ima uglavnom ceremonijalnu ulogu, da pomogne u naporima da se odbace rezultati izbora. Na Tviteru je napisao: "Uradi to Majk, ovo je vreme za ekstremnu hrabrost!"\nPens se, međutim, pre nego što je počeo predsedavanje zajedničkom sednicom u Kongresu, usprotivio Trampu, rekavši da ne može da odbaci Bajdenove elektorske glasove.\nČetvoro mrtvih i 52 uhapšenih\nČetvoro ljudi je umrlo, a 52 je uhapšeno, rekao je šef policije Vašingtona, pošto su Trampove pristalice upale u Kapitol kako bi zaustavile Kongres da potvrdi Bajdenovu izbornu pobedu, preneo je Rojters (Reuters).\nNa konferenciji za medije šef policije Robert Konti (Contee) rekao je da je 47 od 52 privedenih povezano sa kršenjem policijskog čas, sa 26 uhapšenih na teritoriji Kapitola.\nNekoliko je uhapšeno zbog optužbi u vezi s nošenjem nelicenciranog ili zabranjenog vatrenog oružja.\nPored toga, rekao je Conti, u sedištima Republikanskog i Demokratskog nacionalnog komiteta pronađene su dve cevi bombe, kao i prenosi frižider za automobil s molotovljevim koktelima.\nConti je odbio da identifikuje ženu na koju je puvao pripadnik policije Kapitola i koja je preminula.\nJoš tri osobe su umrle tokom hitnog ukazivanja medicinske pomoći, dodao je on. Povređeno je 14 policajaca od kojih su dvoje i dalje hospitalizovani.\nBlokada Trampa na društvenim mrežama\nTramp je suspendovan na Tviteru (Twitter) i Fejsbuku (Facebook) nakon tvitova pristalicama koje su napale Kapitol, prenosi BBC.\nU poruci demonstrantima na društvenim mrežama Tramp je rekao "Volim vas" pre nego što im je rekao da idu kući, a takođe je, kako navodi britanski servis, ponovio lažne tvrdnje o izbornoj krađi.\nTviter je saopštio da je potrebno uklanjanje tri tvita zbog "ozbiljnog kršenja" politike te društvene mreže, dodajući da će predsednikov račun ostati trajno zaključan zauvek ako ne uklone sporni tvitovi.\nTo, ističe BBC, znači da bi Trampovi dani na Tviteru mogli biti odbrojani, pošto predsednik SAD nije poznat po tome da obraća mnogo pažnje na smernice društvene mreže.\nFejsbuku je zabranio Trampa na 24 sata, dok je na Jutjubu (YouTube) uklonjen njegov video.\nFejsbuk je za BBC naveo da su "nasilni protesti na Kapitolu danas sramota".\n"Mi zabranjujemo huškanje i podsticanje na nasilje na našoj platformi. Aktivno pregledavamo i uklanjamo svaki sadržaj koji krši ta pravila", naveo je Fejsbuk.\nVelike američke korporacije i poslovne grupe osudile su upad u Kongres izgrednika gnevnih zbog Trampovog izbornog poraza, dok je jedna od tih organizacija iznela mogućnost da predsednik bude smenjen, prenosi agencija Frans pres (Agence-France Presse).\n"Danas je tužno i sramotno poglavlje u istoriji naše države", naveo je na Tviteru izvršni direktor Epla (Apple) Tim Kuk (Cook), dodajući da "odgovorni za ovu pobunu treba da odgovaraju" i da se mora završiti prenos vlasti na administraciju izabranog predsednika Bajdena.\nLobistička grupa Poslovni okrugli sto (Business Roundtable) izdala je saopštenje u kojem poziva "predsednika i sve relevantne zvaničnike da zaustave haos i omoguće mirnu tranziciju vlasti".\nTa organizacija, koja predstavlja više od 200 izvršnih direktora, za događaje u sredu na Kapitolu okrivila je "nezakonite napore da se ponište legitimni rezultati demokratskih izbora".\nIzvršni direktor Privredne komore SAD Tomas Donohju (Thomas J. Donohue) rekao je da se napadi na Kapitol i američku demokratiju moraju zaustaviti, dok Kongres treba da "završi svoju ustavnu odgovornost" u potvrđivanju pobednika na predsedničkim glasovima.\nDžej Timons (Jay Timmons), predsednik Nacionalne asocijacije proizvođača, otišao je dalje pozivajući potpredsednika SAD Majka Pensa da "ozbiljno razmotri" pozivanje na 25. amandman Ustava SAD, koji bi mu omogućio da privremeno postane predsednik pošto Tramp bude proglašen nesposobnim da obavlja funkciju.\nZa tu grupa se, kako navodi AFP, smatralo da podržava Trampov program zaštite američkih proizvođača, ali je Timons rekao da je "odlazeći predsednik podsticao nasilje u pokušaju da zadrži vlast, a svaki izabrani lider koji ga brani, krši svoju zakletvu Ustavu i odbacuje demokratiju u korist anarhije".\nPredsednik moćne federacije sindikata AFL-CIO Ričard Tramka (Richard Trumka) rekao je da su neredi "jedan od najvećih napada na našu demokratiju od građanskog rata".\nOsude iz sveta i tursko trolovanje\nSvetski lideri osudili su upad Trampovih nasilnih pristalica u Kongres, prenosi američki Nešnal pablik rejdio (National Public Radio – NPR).\n"Sramotne scene u američkom Kongresu", objavio je na Tviteru (Twitter) britanski premijera Boris Džonson (Johnson), dodajući da se SAD zalažu se za demokratiju širom sveta i da je "od vitalnog značaja da miran i uredan prenos vlasti".\nNemački ministar spoljnih poslova Hajko (Heiko Maas) poručio je Trampu da prihvati rezultate izbora, dodajući da će "neprijatelji demokratije biti oduševljeni strašnim slikama iz Vašingtona".\nKanadski premijer Džastin Trudo (Justin Trudeau) rekao je za radio stanicu iz Vankuvera da zabrinuto prati situaciju, ali da misli da su "američke demokratske institucije jake" i da se nada će se "sve uskoro vratiti u normalu".\nUkrajinski ministar spoljnih poslova Dmitro Kuleba pozvao je da se situacija brzo reši za dobrobit SAD i drugih demokratskih zemalja.\nGeneralni sekretar NATO-a Jens Stoltenberg napisao je na Tviteru da se "ishod demokratskih izbora mora poštovati".\nVisoki turski zvaničnici na događaje u Vašingtonu reagovali na način koji je, kako navodi NPR, na društvenim medijima opisan kao "vrhunsko trolovanje".\nPredsedavajući turskog parlamenta Mustafa Sentop na Tviteru je napisao da "smo mi (u Turskoj) uvek bili za zakon i demokratiju i to preporučujemo svima".\nKomentar je ocenjen kao ironičan, pošto dolazi od visokog člana vladajuće stranke predsednika Redžepa Tajipa Erdoana. Pripadnici Erdoanove bezbednosne pratnje su u maju 2017. napali demonstrante koji su protestovali zbog poziva turskom predsedniku da se sastane s Trampom u Beloj kući.\nErdoanov portparol rekao je da Turska "sa zabrinutošću prati dešavanja u SAD", dok je Ministarstvo spoljnih poslova upozorilo turske građane u SAD da izbegavaju gužve.


Određivanje broja znakova u tekstnom okviru - InfoPath\nOdređivanje broja znakova u tekstnom okviru\nMožete ograničiti količinu teksta koju korisnici mogu unijeti u tekstnom okviru. Ako, na primjer, u predložak obrasca upitnika značajka možete koristiti da biste korisnicima onemogućili pisati više od 500 znakova u okvir komentara. Predložak obrasca možete dizajnirati tako da se korisnikov pokazivač miša premješta automatski na sljedeću kontrolu na obrascu kada se dosegne ograničenje broja znakova.\nDesnom tipkom miša kliknite tekstni okvir za koji želite ograničiti broj znakova, a zatim na izborničkom prečacu kliknite Svojstva tekstualnog okvira .\nU odjeljku Mogućnostipotvrdite okvir ograničenje tekstni okvir , a zatim navedite broj znakova koji želite.\nDa bi korisnika pokazivač izmijenio automatski na sljedeću kontrolu na obrascu kada korisnik dosegne ograničenje broja znakova, odaberite potvrdni okvir Premjesti do sljedeće kontrole automatski kada je dostigne ograničenje .\nNapomena: Ako omogućite prijelome odlomaka za tekstni okvir, mogućnost ograničavanja unosa znakova neće biti dostupne.


ISO 15189 - saopštenje ILAC-a | ATS\nISO 15189 - saopštenje ILAC-a\nPrimena standarda ISO 15189:2007 podrazumeva da medicinske laboratorije, koje su akreditovane prema pomenutom standardu, poštuju i principe sistema menadžmenta definisane standardom ISO 9001:2008. Ova odluka je najavljena u zajedničkom zvaničnom izveštaju Međunarodne organizacije za standardizaciju (ISO), Međunarodne kooperacije za akreditaciju laboratorija (ILAC) i Međunarodnog foruma za akreditaciju (IAF) u septembru 2009. godine.\nSaopštenje pomenutih organizacija (ISO-IAF-ILAC communiqué) je izdato zbog pogrešnog shvatanja, koje je prisutno na tržištu, da medicinske laboratorije, akreditovane prema standardu ISO 15189:2007, ne obavljaju poslove u skladu sa priznatim sistemom menadžmenta.\nDo sada su korisnici usluga akreditovanih medicinskih laboratorija često od njih zahtevali da se dodatno sertifikuju prema standardu ISO 9001:2008 kako bi laboratorije pokazale da su aktivnosti, koje sprovode, u potpunosti pod kontrolom.\nNove procedure podrazumevaju da medicinske laboratorije, akreditovane prema standardu ISO 15189, ispunjavaju i principe sistema menadžmenta definisane standardom ISO 9001:2008. Rad akreditovane medicinske laboratorije, koje su deo većih organizacija sertifikovanih prema standardu ISO 9001, trebalo bi samo jednom oceniti u skladu sa principima standarda ISO 15189, a podrazumevaće se da dobijeni rezultati ispunjavaju principe sistema menadžmenta (ISO 9001:2008).\nOvo priznanje će smanjiti broj ionako suvišnih, skupih i dugotrajnih provera, a u isto vreme će to omogućiti medicinskim laboratorijama da povećaju stepen zadovoljstva korisnika svojih usluga.


Mere za sprečavanje nasilja\nSirom Kosova moze se primetiti vece prisustvo pripadnika Kosovske policijske sluzbe, kao odgovor na odluku UNMIK-a o povecanju mera bezbednosti zbog poslednjih incidenata.\nPre napada na autobus u subotu kod Prizrena, nepoznati napadaci su u selu Susica, kod Gracanice, u blizini skole pucali na srpskog mladica i pritom ga ranili, a nedavno je kod Gazimestana kamenovan kombi.\nIako se jos uvek ne znaju pocinioci, ocenjuje se da se radi o izolovanim pojedincima i grupama koji ne zele dobro Kosovo.\nZbog toga su preduzete mere, koje obuhvataju povecan broj policijskih patrola i punktova.\nPortparol UNMIK-a Niradz Sing kaze kako su dodatne jedinice ramestene s ciljem da policijsko prisustvo bude vidljivo:\n“Fokus je stavljen na potencijalno osetljive oblasti kao sto su skole i verski objekti. To je vazno kako bi se osiguralo poverenje zajednica u sigurnost i da se spreci svako moguce nasilje”, kaze Sing.\nIako se ocenjuje da je opsta situacija na Kosovu stabilna zbog nedavnih incidenata mnogi strahuju da moze doci do nestabilnosti u periodu resavanja statusa.\nPrema recima Singa provokacije u procesu definisanja statusa se ne mogu tolerisati te da ce svaki pokusaj eskalacije biti sprecen:\n“Ovo je vreme kada Kosovo ulazi u fazu resavanja statusa i stoga moze doci do provokacija od svih strana. Mi ne mozemo ignorisati tu mogucnost i s ciljem da se spreci nasilje povecane su mere bezbednosti”, kaze Sing.\nPrema oceni Avnija Arifija, savetnika kosovskog premijera, proces definisanja statusa je jasan i stoga on ne ocekuje zaostravanje situacije:\n“Ne verujemo da ce doci do pogorsanja stanja na terenu, s obzirom da verujemo da se radi o jasnom procesu koji ce voditi ka nezavisnosti”, kaze Arifi.\nMedjutim preduzimanje dodatnih sigurnosnih mera ne znaci i da medjunarodna zajednica smatra da ce doci do veceg nasilja.\nNiradz Sing ocenjuje kako je narod Kosova pokazao da odbacuje svako nasilje kao vid izrazavanja politickih stavova:\n“U poslednjih 18 meseci bilo je mogo spekulacija da moze doci do sirih nereda i nasilja a to se nije desilo. Narod Kosova i njegovi lideri su u svim tim slucajevima pokazali da to nije tacno. Stoga nema razloga da se veruje da moze biti veceg stepena nasilja”, kaze Sing.


“As” je otkrio da je upravo zbog toga sazvan vanredni sastanaka uprave kluba sa igračem. Španci pišu da Barselona ne želi olako da se odrekne problematičnog igrača, ali da moraju da mu nađu profesionalnu pomoć. Klub mu je već dodelio vozača, da bi ga lakše držao na oku, a angažovali su i nutricionistu jer se Dembele navodno nezdravo hrani. Međutim, “ljubav” sa nutricionistom je trajala kratko i igrač ga je brzo otpustio.\nKako navode dalje, Dembele je zakasnio na trening jer je ostao budan do kasno kako bi s prijateljima igrao video-igre, a onda se idući dan žalio na bolove u stomaku. Medicinski tim Barselone ga je pregledao i utvrdio da igrač nema nikakvih problema i da je potpuno zdrav.\nZato su ga Barsini čelnici poslali na lečenje kod psihologa koji je specijalizovan za probleme sa zavisnošću od video-igara i to je, kako prenosi “As” Dembeleu poslednji voz da ostane u katalonskom klubu.


Linta pisao liderima UN, EU, OEBS, SE: Hrvatska i Federacija BiH sistematski krše ljudska prava Srba - Društvo - Dnevni list Danas\nPočetna » Društvo » Linta pisao liderima UN, EU, OEBS, SE: Hrvatska i Federacija BiH sistematski krše ljudska prava Srba\nLinta pisao liderima UN, EU, OEBS, SE: Hrvatska i Federacija BiH sistematski krše ljudska prava Srba\nPredsednik Saveza Srba iz regiona Miodrag Linta uputio je pismo predstavnicima vodećih međunarodnih organizacija, navodeći da se u Hrvatskoj i Federaciji Bosne i Hercegovine od kraja rata do danas sistematski krše ljudska prava više od milion proteranih Srba i malobrojnih srpskih povratnika.\n0Piše: Beta 27. decembra 2020. 15.39\nPismo je uputio generalnom sekretaru Ujedinjenih nacija Antoniju Guterešu, predsedniku Evropskog saveta Šarlu Mišelu, predsednici Evropske komisije Ursuli fon der Lajen, predsedniku Evropskog parlamenta Davidu Sasoliju, generalnoj sekretarki OEBS-a Helgi Šmit, predsedniku Parlamentarne skupštine Saveta Evrope Riku Demsu i komesarki Saveta Evrope za ljudska prava Dunji Mijatović, saopštio je Savez Srba iz regiona.\nPozvao ih je da izvrše pritisak na vlasti u Zagrebu i Sarajevu kako bi, kako je naveo, konačno počele da poštuju Evropsku konvenciju za zaštitu ljudskih prava i sloboda i Ugovor o pitanjima sukcesije koji su u Beču 2001. godine potpisali predstavnici država naslednica bivše Jugoslavije.\nLinta je, kako se navodi, izrazio očekivanje da oni dele stav da je stvarno, a ne deklarativno poštovanje ljudskih prava jedan od važnih preduslova jačanja komšijskih odnosa i izgradnje bolje budućnosti na području bivše Jugoslavije i regiona.\nU pismu je naveo da su „proterani i preostali Srbi u Hrvatskoj i Federaciji BiH diskriminisani u nizu oblasti“.\nKao primer je naveo sporu obnovu porušenih kuća i komunalne infrastrukture, „zakonsku onemogućenost naknade štete za uništenu imovinu u terorističkim akcijama“, „blokiranje povratka uzurpiranih i bespravno otetih stanova, kuća, poslovnih prostora, poljoprivrednog zemljišta i šuma“, zaostale, a neisplaćene penzije, „nerešavanje pitanja neadekvatno prodatih i zamenjenih srpskih kuća pod pritiscima i pretnjama tokom rata“.\nNaveo je i da se „sprečava priznanje dela ili čitavog radnog staža pre rata“, da se „blokira isplata deonica i dinarske i devizne štednje“, da srpski povratnici ne mogu da se zaposle u javnom sektoru i da se krši pravo na obrazovanje na srpskom jeziku i ćirilici.\nPovodom slanja pisma, Linta je izjavio da je Savez Srba iz regiona sproveo anketu koja se odnosila na „evidentiranje otete, uništene, oštećene, neadekvatno obnovljene, neadekvatno razmenjene i neadekvatno prodate imovine proteranih Srba i drugih oštećenih građana“ u Hrvatskoj, Bosni i Hercegovini i Sloveniji.\n„Ukupno su 10.322 prognaničke porodice popunile obrazac za evidenciju. Prosečna porodica broji tri člana, što znači da je ovom evidencijom obuhvaćeno nešto više od 30.000 proteranih Srba i drugih oštećenih građana zbog čega se evidencija može smatrati veoma reprezentativnom anketom“, naveo je Linta.\nDodao je da je „Izveštaj o rezultatima ankete otete i uništene imovine izbeglih i prognanih Srba i drugih oštećenih građana u Hrvatskoj, Bosni i Hercegovini i Sloveniji“ sačinjen 2019. godine, na 87 strana i da je engleska verzija Izveštaja takođe poslata navedenim predstavnicima međunarodnih organizacija.\nEU, Miodrag Linta, OEBS, Predsednik Saveza Srba iz regiona, SE, un\nSSR: Inicijativa za osnivanje Kancelarije za pomoć procesuiranim Srbima za ratne zločine\nLinta: Rešavanje pitanja nestalih Srba se namerno opstruiše


Objavio E.H Na Jul 27, 2019 0\nDa bi ispunila plan proizvodnje prema kome u 2019. treba da napravi 360.000-400.000 vozila, američka kompanija treba da u drugoj polovini godine izradi 200.000 električnih automobila.\nKad Yugo pretekne Teslu: Pogledajte video koji je postao…\nTesla je u drugom tromesečju 2019. isporučio kupcima 95.356 vozila (rast od 134% na godišnjem nivou), a očekuje se da će to ujedno biti poslednji kvartal sa manje od 100.000 automobila. Trenutno, Model 3 čini preko 80 odsto ukupne prodaje ovog proizvođača, dok je prodaja Modela S i Modela X u opadanju.\nOd 95.356 vozila koliko je prodato u periodu april-jun 2019, bilo je 77.634 primerka Modela 3 (uz rast od 321 odsto na godišnjem nivou) i 17.722 automobila Modela S i X (pad od 21 odsto).\nTesla se i dalje drži zacrtanih ciljeva koji za 2019. godinu iznose 360-400 hiljada prodatih automobila. Da bi dostigao donju granicu plana (360.000 vozila) potrebno je da u periodu jul-decembar sa fabričkih traka siđe preko 200.000 automobila, ili u prosjeku nešto više od 100.000 vozila kvartalno.\nU kompaniji kažu da je pogon Fremont spreman da na nedjeljnom nivou izradi 7.000 primjeraka Modela 3, a da će do kraja 2019. biti u stanju da nedjeljno pravi 10.000 jedinica Modela 3, S i X zajedno.\nZbog trgovine narkoticima u Srbiji uhapšena državljanka BiH


Poštuj tuđu različitost – Udruženje Intermedia\nUG Omladinska inicijativa Blace, u partnerstvu sa udruženjem Intermedia, uz finansijsku podršku Kancelarije za ljudska i manjinska prava Vlade Srbije, realizuje projekat „Poštuj tuđu različitost“.\nOsnovni cilj projekta „Poštuj tuđu različitost“ je edukacija mladih Roma radi unapređenja i razvoja lokalnih zajednica u Topličkom okrugu putem finansijske pomoći inicijativama koje pokazuju uključenost građana u rešavanje zajedničkih problema u zajednicama iz kojih dolaze, promovišući principe tolerancije, nediskriminacije i ljudskih prava, kroz saradnju sa različitim sektorima.\nPodrška ljudima/neformalnim grupama mladih Roma da prepoznaju potrebe svoje zajednice i da spremno i odgovorno osmisle načine za rešavanje problema\nPodsticanje kreativnog i efikasnog načina rešavanja problema sa kojima se romske zajednice u Topličkom okrugu suočavaju\nNajvažnije aktivnosti na projektu\nU sve četiri opštine Topličkog okruga (Blace, Prokuplje, Kuršumlija i Žitorađa) od 24. do 27. januara 2015. godine biće održani seminari iz ovih oblasti, sa ciljem da se unapredi status i položaj mladih Roma i Romkinja u društvu.\nNakon uspešnog pohađanja obuke, autori najbolje ocenjenih omladinskih inkluzivnih akcija biće nagrađeni sa po 50.000 dinara za realizaciju svoje akcije.\nU realizaciju projekta aktivno su uključene Kancelarije za mlade svih opština Topličkog okruga, a značajnu podršku pružaju i organizacije civilnog društva koje se bave zaštitom ljudskih i manjinskih prava: Udruženje Roma „Blace“ iz Blaca, Udruženje Roma „Carina“ iz Prokuplja, Udruženje Roma „Rom“ iz Kuršumlije, Udruženje „Centar za razvoj romskih resursa“ iz Žitorađe, Udruženje „Intermedia“ iz Blaca, kao i lokalni koordinator za romska pitanja u Kuršumliji.\nProjekat finansijski podržava Kancelarija za ljudska i manjinska prava Vlade Republike Srbije, u okviru Programa za projekte udruženja radi unapređenja položaja i statusa Roma u Republici Srbiji.


::: ekapija - Vlasnik kompanije "Swisslion Takovo" kupio hrvatsku fabriku "Euro Food Markt" :::\nVlasnik kompanije "Swisslion Takovo" kupio hrvatsku fabriku "Euro Food Markt" Sreda, 25. 06. 2008.|09:26 | Izvor: Biznis en Rodoljub Drašković\nRodoljub Drašković, vlasnik kompanije "Swisslion Takovo", kupio je hrvatsku firmu "Euro Food Markt" iz Siska preko koje namerava da ojača svoju poziciju na ovom tržištu. Kompanija "Euro food Markt" bavi se proizvodnjom biskvita, kao i preradom voća i povrća. U izjavi za za Biznis, Rodoljub Drašković kaže da, iako je "Swisslion" već prisutan u Hrvatskoj, preko trgovinskog lanca "Konzum", kupovina "Euro Food Markt" biće dobra prilika za razvoj brendova "Swisslion" i proizvodnju raznih proizvoda ovog koncerna.\nDrašković je izjavio da je kupoprodajna cena ove firme 20 mil EUR, a u to su uključene i investicije od 10 mil EUR, koje će ući u "Euro food Markt" do kraja 2008. godine. - Kupovinom ove firme, pozicija "Swisslion" biće dosta jača, a samim tim i naše prisustvo u južnoj Evropi - poručuje Drašković.\n"Katarina" torte i kolači uskoro na trpezi - Proizvođač prehrambenih proizvoda iz Mladenovca širi paletu poslastica\nEURO FOOD MARKT DOO SISAK HRVATSKA


Hoće li Kosovo biti izbačeno iz UEFA i FIFA? – Sport ONLINE\n31/10/2016 Radio Sport Fudbal 0\n„Srbija argumentuje da je u Budimpešti povređen statut UEFA u kome piše da jedan Savez može da se učlani samo ako ima sedište u državi koju priznaju Ujedinjene nacije“, navodi se u tekstu.\n„To bi bio gorak poraz za Zapad, pre svega za SAD, Nemačku, Veliku Britaniju i Francusku, najvažnije pokrovitelje kosovske državnosti, jer kosovski uspesi u međunarodnom sportu su često potcenjen element u stvaranju specifičnog kosovskog identiteta u odnosu na Albaniju, a Zapad ima dobrih razloga da ga potpomaže. Strah od ujedinjenja Kosova sa Albanijom i mogućom kaskadom novih, a možda i nasilnih, pomeranja granica na Balkanu je veliki. Zato Zapad čini mnogo kako bi unapredio nacionalni kosovski identitet kosovskih Albanaca (srpsku manjinu za to neće moći da pridobiju). Do sada bez većeg uspeha“.\n„Ova potonja je zastava Albanije, ali i zastava svih Albanaca. Njenu omiljenost prati i prkos prema istoriji koju mnogi Albanci doživljavaju kao nepravednu. Kada je u Balkanskim ratovima 1912/13 nastala prva albanska država, velike sile su na Londonskoj konferenciji utvrdile njene granice tako da su značajna područja naseljena Albancima dodeljena slovenskim državama Srbiji i Crnoj Gori. Do danas gotovo polovina od oko šest miliona Albanaca na Balkanu živi van Albanije, na Kosovu, u Makedoniji, Crnoj Gori, na jugoistoku Srbije“, ističe se u tekstu.\n„Iredentističku lančanu reakciju u vremenima kada se NATO kao sila reda u velikoj meri povukao sa Balkana neće niko. Zbog toga su zapadne sile-zaštitnice Kosova od početka vodile računa o suzbijanju velikoalbanskih tendencija u regionu“.\nNo, te tendencije su primetne, kako je autor dalje objasnio, i pored toga što je prilikom proklamacije kosovske nezavisnosti i u prvom članu kosovskog Ustava zapisano da „Kosovo neće ispoljiti teritorijalne pretenzije prema drugim državama i neće težiti ujedinjenju sa nekom državom ili delom neke države“.


Radnici Želvoza noćas u Opštini\nOko pedesetak nezadovoljnih radnika Želvoza iz Smedereva ostaće noćas u zgradi opštine Smederevo.\nOni ne nameravaju da je napusti dok im se ne obrati neko iz nadležnih ministarstava, izjavila je večeras Tanjugu gradonačelnica Jasna Avramović.\nOna je rekla da se sutra očekuje povratak ministra privrede Saše Radulovića sa službenog puta iz inostranstva, koji bi trebalo da obrati radnicima Želvoza ili da ovlasti svog predstavnika.\nDanas pre podne, više od 400 radnika Želvoza iz Smedereva upalo je i zaposelo zgradu Opštine Smederevo i poručilo da nemaju nameru da izađu dok im se ne ispune obećanja data krajem prošle godine.\nTada im je Ministarstvo privrede obećalo socijalni program od 300 evra po godini staža za oko 550 radnika ovog preduzeća u restrukturiranju, kao i overu zdravstvenih knjižica za one radnike koji su ostali da rade u ovom, jednom od najstarijih srpskih preduzeća za remont šinskih vozila.\nU ranijem saopštenju sindikata, navedeno je da petočlana delegacija sindikata radnika Želvoza iz Smedereva nije uspela da stupi u kontakt sa gradonačelnicom, nakon čega je došlo do guranja sa obezbeđenjem Opštine i policijom, a onda je više od 400 radnika silom ušlo u zgradu opštine.\nGradonačelnica je potvrdila Tanjugu da je u dva navrata danas razgovarala sa predstavnicima radnika, najpre nešto posle 10 sati i oko 11:30 sa delegacijom reprezentativnih sindikata, ali da ona ne može ništa da im obeća.\n"Tačno je da su u zgradi, odatle rukovode protestom. Ja podržavam njihovu borbu, ali ja ne mogu da im obećavam ništa po pitanju njihovih zahteva. Obavestila sam Ministarstvo privrede, i čekam da dođe i da im se obrati neko iz ministarstva", dodala je ona.\nPredsednik Udruženih sindikata Srbije "Sloga" Željko Veselinović rekao je Tanjugu da će radnici ostati u zgradi "do daljeg", tj. dok im se ne obrati neko iz državnog vrha, prvenstveno misleći na nekog iz nadležnih ministara.


Rizično: Svaka treća Novosađanka ne ide kod ginekologa dve godine : Nadlanu.com\nRizično: Svaka treća Novosađanka ne ide kod ginekologa dve godine\nObjavljeno 22. jan 2013. / 16:00:42\nTo istraživanje obavljeno je na uzorku od 524 Novosađanke, povodom Evropske nedelje prevencije raka grlića materice.\nSkoro svaka druga stanovnica Novog Sada mlađa od 30 godina (48 odsto) odlazi na ginekološke preglede na svakih šest meseci, dok to čini samo pet odsto žena starijih od 50 godina. Istovremeno, kako je utvrđeno anketom, čak 17 odsto žena mlađih od 30 godina i isto toliko njih starosne dobi između 30 i 40 godina odlaze ginekologu jednom u nekoliko godina.\nNe odlažite: Zakažite pregled kod ginekologa!\nNajzabrinjavajući rezultati odnose se na sugrađanke starije od 50 godina, od kojih čak 46 odsto odlazi na ginekološke preglede jednom u nekoliko godina.\nPokrajinska sekretarka za zdravstvo, socijalnu politiku i demografiju prof dr Vesna Kopitović istakla je da se svake godine u Srbiji otkrije novih 1400 žena koje dobiju rak grlića materice, a da 400 žena umre od ove bolesti.\nNESVAKIDAŠNJE MELODIJE: Snimljen prvi LP na svetu po zvucima…\nOna je rekla da je Srbija na prvom mestu u Evropi po broju žena obolelih od grlića materice, a na petom po smrtnosti, i ukazala na neophodnost bolje preventive.\n"Poražavajuće je da u Vojvodini godišnje strada 145 žena od ove bolesti. Problem je rešiv uz prevenciju i redovne preglede u okviru nacionalnog programa, koji kod nas, nažalost, nije zaživeo", kazala je Kopitovićeva.\nDodala je da je reč o pregledu koji traje samo 10 minuta, koliko je potrebno za uzimanje PAPA brisa, što ima neprocenjivu vrednost u prevenciji karcinoma grlića materice.\nU 160 zemalja uvedena je vakcinacija protiv humanog papiloma virusa koji izaziva rak grlića materice, dok u Srbiji još ne postoji nacionalni program vakcinacije, već treba da počne tek 2016. godine, rekla je Kopitovićeva.


Portugal i Španija zaplenili više od dve tone kokaina\n► Portugal i Španija zaplenili više od dve tone kokaina\nPolicije Španije i Portugala saopštile su danas da su zaplenile više od 2,5 tone kokaina.\nU akciji je uhapšeno devet muškaraca i jedna žena, iz Španije i Kolumbije, saopštila je portugalska policija.\nOperacije je počela kada je španska pogranična policija pronašla 800 kilograma kokaina u četiri vozila na ulasku u Španiju.\nBanda je držala kokain u skladištu u regionu Lisabona i slala ga u Španiju i ostatak Evrope, rekli su zvaničnici. Veći deo kokaina je zaplenjen u lisabonskom skladištu.\nVlasti su navele da se osumnjičeni smatraju pripadnicama "velike kriminalne organizacije" koja je krijumčarila velike količine kokaina između Latinske Amerike i Evrope.\nPolicijska istraga se nastavlja, saopštile su vlasti ne navodeći druge detalje.


5. maja, 2022 Vesti iz Srbije Napišite komentar\nFrancuska 300 miliona evra, Srbija 3 miliona. To su cifre sa kojima su ove dve zemlje učestvovale u donatorskoj konferenciji gde je sakupljeno čak 6 milijardi Evra za Ukrajinu. Nadamo se da će taj novac buti utrošen na obnovu Ukrajine i u humanitarne svrhe a ne u vojne svrhe. Francuski predsednik je potvrdio da neće biti korišćen za vojne komponente.\nSrbija izražava solidarnost sa stanovništvom Ukrajine i osuđuje sve napade na civilno stanovništvo i objekte u toj zemlji i bilo kakvu upotrebu sile suprotno međunarodnom pravu, izjavila je danas predsednica Vlade Srbije Ana Brnabić na donatorskoj konferenciji za Ukrajinu, na kojoj je Srbija dodelila tri miliona evra za pomoć Ukrajini, prenosi Danas.\nDonacija će, prema rečima Brnabić, biti distribuirana na terenu posredstvom agencija Ujedinjenih nacija (UN). Navodeći da Srbija od početka prati situaciju, naročito posledice po civilno stanovništva i humanitarnu situaciju, u pogledu izbelica i raseljenih, Brnabić je naglasila da Srbija podržava sve napore za kraj konflikta i pozivala da se obezbede uslovi za dostavu humanitarnu pomoći.\nGrađani Srbije saosećaju sa građanima Ukrajine u želji da im se vrati normalan život u kojem će buduće generacije živeti bez straha od rata, izjavila je u video-uključenju na donatorsku konferenciju premijerka Srbije. Srbija podržava aktivnosti UN i drugih međunarodnih organizacija u hitnom delovanju za pomoć osetljivih kategorija pogođenih konfliktom.\nTagovi: donacija - Srbija - ukrajina


InTER - Analiza stanja privrede u srpskim sredinama na Kosovu – uticaj ekonomije na demokratiju u društvu\nAnaliza stanja privrede u srpskim sredinama na Kosovu – uticaj ekonomije na demokratiju u društvu\nPočetak projekta: 04.2020. - Kraj projekta: 11.2020. Aktuelni projekti\nU saradnji sa Kosovskom fondacijom za otvoreno društvo (KFOS), InTER realizuje projekat “Analiza stanja privrede u srpskim sredinama na Kosovu – uticaj ekonomije na demokratiju u društvu”. Cilj projekta je doprinos većem stepenu otvorenosti privrednih subjekata iz zajednica sa srpskom većinom prema drugim zajednicama i institucijama.\nSpecifično, projekat ima za cilj da pruži bolju informisanost o stanju privrede i pristupu privrednika finansijskoj podršci za razvoj privatnog sektora u opštinama sa srpskom većinom na Kosovu.\nProjektom je predviđena izrada studije na temu u kojoj meri su privredni subjekti iz zajednica sa srpskom većinom otvoreni za integraciju u ekonomiju Kosova, kao i stepen razvoja privatnog sektora u tim sredinama. Dodatno, kroz projekat će se izraditi OP-ED tekstovi o razvoju privatnog sektora u srpskim sredinama na Kosovu.\nProjekat je deo šire inicijative Kosovske fondacije za otvoreno društvo (KFOS) “Demokratija, otvorenost i perspektive srpske zajednice na Kosovu – OPEN” koja je započeta tokom 2020. godine. OPEN se realizuje u saradnji sa devet organizacija civilnog društva koje deluju u srpskoj zajednici na Kosovu, a koje u okviru inicijative obrađuju teme mediji, civilno društvo, političke partije, odgovornost institucija, bezbednost, ekonomija i manjinska prava.\nProjekat se realizuje u periodu od 1. aprila do 30. novembra 2020.\nAaliza stanja privrede u srpskim sredinama na Kosovu.pdf (325KB, PDF)\nAnalysis of the economic situation in the Serb populated areas in Kosovo.pdf (328KB, PDF)\nAnaliza e gjendjes ekonomike te komunitetit serb ne Kosove.pdf (331KB, PDF)


Košarka Archives - Page 58 of 61 - Sportske vesti\nNiški OKK Nibak zauzeo je visoko treće mesto na Fajnal foru Međuregionalne kvalitetne lige za kadete, održanom od 19. do 21. maja u novosadskom Spensu. Pobednik završnog takmičenja i prvak Srbije je KK Beko iz Beograda. Na drugom mestu završila\nSouth Media\t10/05/2017\nTeško je u današnje vreme tehnologije i društvenih mreža nagovoriti decu da se bave sportom, a ako i uspete u tome još teže je održati im pažnju, da sa treniranjem i nastave. Suvoparni treninzi, savladavanje osnovnih elemenata igre, zatim i\nSouth Media\t30/04/2017\nPetaci iz 5 niških oswnovnih škola imali su priliku da se ove godine okušaju u juniorskoj NBA ligi, koju je po prvi put, uz učešće beogradskih, novosadskih i niških djaka organizovao Košarkaški savez Srbije, u saradnji sa NBA Evropom. Koordinator\nSouth Media\t13/04/2017\nU derbiju začelja između Konstantina i Smedereva odigrani su poslednji prvoligaški minuti košarke u Nišu za ovu, ali i ko zna koliko narednih godina. Odavno se već znalo da su to dve ekipe koje se sele u niži rang takmičenja,


Uručeni ugovori volonterima - pripravnicima u okviru mera stručne prakse - Pirot Plus Online\n13. avgust 2021. 09:32 Lokalna samouprava Pirot Plus Online\nU velikoj sali Gradske uprave Pirot, danas su uručeni ugovori volonterima - pripravnicima u okviru mera stručne prakse čije angažovanje finansira grad Pirot predvidjenim akcionim planom zapošljavanja, u saradnji sa Nacionalnom službom za zapošljavanje.\nKako je rekao Nenad Petrović, predsednik lokalnog Saveta za zapošljavanje, za ovu meru pristiglo je 25 prijava poslodavaca koji su iskazali potrebu za 54 volontera pripravnika. Grad Pirot je doneo odluku da podrži 19 poslodavaca i obezbedi 29 mesta.\nMiloš Colić, zamenik gradonačelnika Pirota, rekao je da od 2015.godine na ovaj način saradjuju sa NSZ filijalom u Pirotu, i od tada do 2020.godine grad je uložio 102,5 miliona dinara za finansiranje 174 volontera - pripravnika. Za ovogodišnje angažovanje grad izdvaja 8 miliona dinara.\nSuzana Djordjević vd direktora NSZ filijale u Pirotu rekla je da je u poslednjih pet godina kroz sve programe NSZ uključeno više od 600 lica.\nUgovore su svečano uručili vd direktorka NSZ filijale u Pirotu Suzana Djordjević i Miloš Colić, zamenik gradonačelnika Pirota.


AB Soft ERP sistem u svetlu novih promena propisa – Personal magazin\nS obzirom na veliko interesovanje i veliki broj nedoumica u primeni zakonskih izmena AB Soft je u saradnji sa Privrednom komorom Beograda organizovao skup tj. obuku za sprovođenje objedinjene naplate poreza i doprinosa po odbitku kroz AB Soft poslovni sistem za obračun zarada a u skladu sa Zakonom o poreskom postupku i poreskoj administraciji.\nSkup je bio namenjen svima koji rade na obračunu zarada nezavisno od vrste delatnosti i veličine preduzeća. Naime, zakonska obaveza je da se za sve isplate zarada, naknada i ostalih primanja koja se isplaćuju po odbitku, izvršene u januaru, poreska prijava obavezno dostavlja i elektronskim putem do kraja januara 2014. odnosnu za sve isplate izvrsene u februaru do kraja februara 2014. Od 01. marta 2014. poreske prijave za isplacene zarade i druge naknade dostavljaće se poreskoj upravi iskljucivo elektronskim putem.\nSam skup ili kako smo je mi nazvali “Obuka” je obuhvatila praktične primere različitih tipova obračuna i popune elektronske prijave tj pripreme podataka za predaju elektronske poreske prijave. U skladu sa izmenama Zakona o poreskom postupku i poreskoj administraciji koji se tiču uvodjenja nove poreske prijave AB Soft je pripremio neophodne izmene u modulima Oz i Duga. U cilju obezbedjivanja potrebnih izveštaja i eksporta, odnosno datoteke koja će služiti za učitavanje na portalu Poreske uprave potrebno je uraditi odgovarajuće promene i popunjavanja u AB Soft modulima.\nCilj organizovanja ovog skupa je da se korisnicima AB Soft ERP sistema pokažu detaljno svi koraci koji su neophodni da se preduzmu kako bi se precizno uradili obračun zarada, naknada i svih ostalih primanja kao i elektronsko popunjavanje i dostavljanje poreskih prijava nadležnim poreskim organima\nAB Soft ERP sistem u svetlu novih promena propisa was last modified: January 25th, 2014 by Redakcija\nAB softERPERP sistemporez\nInternet govori “Emoji” jezikom!


Slobodan Vasković - Sa druge strane...: Totalna rasprodaja Kliničkog centra Banjaluka\nMinistar zdravlja Dragan Bogdanić odlučan je u namjeri da uništi Univerzitetsku bolnicu Banjaluka. Stoga je naložio rukovodstvu bolnice da pod hipoteku stavi nekretnine i opremu, kako bi ta institucija nakon četiri mjeseca dobila bankarsku garanciju za izvođenje radova na izgradnji Centralnog hola. Srećom, na Bogdanićeve nezakonite odluke reagovali su članovi Upravnog odbora bolnice, koji su zahtijevali hitan sastanak sa premijerkom Željkom Cvijanović. Iako je zahtjev upućen prije 12 dana, do sastanka nije došlo.\nSvi članovi Upravnog odbora Univerzitetske bolnice Banjaluka (UBKC) ponudili su 31. oktobra 2014. godine ostavke. Razlog za to je ogorčenost ponašanjem ministra zdravlja Dragana Bogdanića, koji ih mjesecima difamira da koče izgradnju Centralnog hola i završetak Južnog krila UBKC Banjaluka.\nTaj posao dobila je firma „Lindler“ i vrijedan je 10,3 miliona KM (bez PDV).\nUslov da „Lindler“ počne sa izvođenjem radova je da UBKC dobije bankarsku garanciju na navedenu sumu, što ova ustanova nikako ne može da obezbijedi. Traženo je i da se bankarska garancija dodatno obezbijedi sa zemljištem na kojem se nalazi banjalučka Hirurgija (vidi vezani tekst), ali je gradonačelnik Slobodan Gavranović onemogućio taj teški kriminalni čin, jer nije dozvolio da UBKC uknjiži tu zemlju na sebe. Zbog toga Milorad Dodik hoće da ga smijeni.\nDramatična vanredna sjednica Upravnog odbora UBKC Banjaluka održana je 31. oktobra 2014. godine i na njoj je bila samo jedna tačka dnevnog reda: donošenje odluke o zaduženju UBKC s ciljem obezbjeđenja bankarske garancije, u skladu sa Ugovorom o izgradnji i opremanju Centralnog dijela južnog krila UBKC sa firmom „Lindler“.\nDan prije sjednice UO, rukovodstvo UBKC pismenim putem se obratilo Ministarstvu zdravlja, tražeći saglasnost da se UBKC može zadužiti kod poslovne banke, kako bi dobili garanciju. Iz Ministarstva im je isti dan odgovoreno da UBKC može staviti pod hipoteku opremu i imovinu te ustanove u korist banke, koja bi im dala kredit.\nBogdanić je još napisao i dozvolio da se između UBKC i Fonda zdravstvenog osiguranja RS može dogovoriti ugovor o cesiji kojom bi se preusmjeravala sredstva inamjenjena UBKC prema banci, od koje bi se uzeo kredit.\nIako je Ugovor sa „Lindnerom“ potpisan 8. jula 2014. godine, a Bogdanić je krajem jula ove godien rekao da će bankarska garancija biti obezbijeđena „u naredna dva, tri dana“, do dana današnjeg te bankarske garancije nema. Samo je jedna banka u prethodnih četiri mjeseca uputila neobavezujuću ponudu sa spiskom potrebne dokumentacije i procjenjenim troškovima održavanja garancije u narednih pet godina, koji iznose 1.250.000 KM. Između ostalog, u ponudi se tražila i odluka UO o bankarskoj garanciji.\nU raspravi do koje je došlo na sjednici UO postavljeno je pitanje: da li ministar zdravlja može da daje saglasnost da se oprema i imovina UBKC stavi pod hipoteku, a bez odluke Vlade RS, kao osnivača ove zdravstvene ustanove.\nTokom rasprave je upozoreno da je bankarska garancija opasnija nego kredit. Ukoliko bi došlo do kašnjenja u plaćanju „Lindneru“, oni bi odmah mogli da aktiviraju garanciju i odjednom naplate cjelokupan iznos iz sredstava banke, a to je 10,3 miliona KM, na koliko je potpisan Ugovor, odnosno 12.000.000, sa PDV-om.\nOvakav razvoj događaja dalje bi implicirao da banka nakon toga u roku od 24 časa traži taj iznos od UBKC, a ukoliko se on ne plati, aktiviraju se mjenice i blokiraju se svi računi. Sud bi potom, vrlo brzo, donio odluku kojom nalaže zabranu raspolaganja imovinom i opremom UBKC, nakon čega bi naložio i njenu prodaju, kako bi se banka naplatila.\nDe fakto, ministar Bogdanić je svojim potpisom otvorio put ka nestanku i rasprodaji UBKC Banjaluka.\nSvjesni ovoga, članovi UO su odlučili da odgode donošenje odluke o zaduženju UBKC i zatražili hitan sastanak sa premijerkom Željkom Cvijanović i ministrom Bogdanićem. Namjera im je da na tom sastanku upozore na sve opasnosti Bogdanićevog čina i finansijsku kataklizmu, koja može uslijediti i uništiti UBKC, ukoliko bi se po njemu postupilo. Na sastanku UO Mirko Stanetić, direktor UBKC, samo je zamuckivao, šokiran odlučnošću članova Upravnog odbora da ne dozvole uništenje bolnice.\nParadoks u svemu je da izvođač radova traži garanciju za cjelokupan iznos, iako je Ugovorom predviđeno plaćanje u 48 rata nakon završetka radova.\nIz Vlade RS još uvijek nije ništa odgovoreno na poziv UO UKBC.\n- 8. maj 2014. Vlada RS donijela je zaključak kojim je zadužila rukovodstvo bolnice da potpiše ugovor sa firmom „Lindner“ i garantovala da će obezbijediti 12.030.464 KM iz budžeta Ministarstva zdravlja za 2015. godinu za plaćanje tog Ugovora\n- 26. juni 2014. smijenjen dr Duško Račić, tadašnji direktor KBC Banjaluka, jer je odbio da potpiše ugovor sa „Lindnerom“ i upozorio Vladu da je taj ugovor štetan za RS. Račić nije pristao da se „Lindneru“ da bankarska garancija.\n- 7. jula 2014. dr Mirko Stanetić, koji je zamijenio Račića na direktorskoj poziciji,\ndopisom se obratio Ministarstvu zdravlja i zahtijevao da se taj resor obaveže da će obezbijediti bankarsku garanciju.\n- 7. jula 2014. Ministarstvo zdravlja uputilo je dopis KBC (potpisao ga Bogdanić) u kojem se navodi: „U pogledu obezbjeđenja garancije plaćanja, Ministarstvo zdravlja će obezbijediti sredstva za bankarsku garanciju izvođaču radova za plaćanje u iznosu ugovorene cijene sa uračunatim PDV-om“.\n- 8. jula 2014. dr Mirko Stanetoć potpisao je Ugovor u kojem je navedeno da je UBKC u obavezi da dostavi bankarsku garanciju za plaćanje u roku od 30 dana.\nTo se, kao što vidimo, nije desilo i taj Ugovor bi trebalo da bude proglašen nevažećim. Međutim, ni to se nije desilo, a ministar Bogdanić, koji je garantovao da će Ministarstvo zdravlja obezbijediti garanciju usmeno je obrazložio rukovodstvu UBKC da se šalio, jer „po Zakonu o dugu i garancijama RS ne može da se zaduži bez odluke Narodne skupštine RS“.\nvezani tekst: Progon gradonačelnika Banjaluke: Dodik tjera Gavranovića zbog zemljišta Hirurgije


Kim Džong Un ima strategiju za novu američku administraciju - 09.01.2021, Sputnik Srbija\nKim Džong Un ima strategiju za novu američku administraciju\nLider Severne Koreje Kim Džong Un izjavio je da će zemlja nastaviti da jača i razvija bilateralne odnose sa Rusijom i Kinom radi suprotstavljanja zajedničkim... 09.01.2021, Sputnik Srbija\nsvet, vesti, kim džong un, amerika, rusija\n11:50 09.01.2021 (Osveženo: 01:06 26.08.2021)\n© AP Photo / Korean Central News Agency/Korea News ServiceKim Džong Un\nLider Severne Koreje Kim Džong Un izjavio je da će zemlja nastaviti da jača i razvija bilateralne odnose sa Rusijom i Kinom radi suprotstavljanja zajedničkim pretnjama, dok je Sjedinjene Američke Države označio kao „glavnog neprijatelja“, prenose mediji.\n„Severna Koreja stremi novom napretku u odnosima sa Rusijom, sprovodeći spoljnopolitičku aktivnost radi razvijanja prijateljskih odnosa i saradnje, a položila je temelj za dalji razvoj prijateljskih odnosa sa Rusijom“, rekao je Kim Džong Un tokom govora koji je održao na Osmom kongresu Radničke partije Severne Koreje, javlja svevernokorejska agencija KCNA.\nOn je takođe dodao da „zahtevi epohe diktiraju potrebu održavanja bratskog prijateljstva i složnosti dva naroda, dve partije Kine i Severne Koreje, povezanih istom sudbinom, nerazdvojivih u borbi protiv zajedničkih pretnji“.\n„Partija Severne Koreje je čvrsto garantovala novo jačanje i napredak u severnokorejsko-kineskim odnosima, a razumevanje i strateška komunikacija, kao i poverenje između dve partije produbljivaće se sastancima na najvišem nivou između Kine i Severne Koreje“, rekao je severnokorejski lider.\nKako prenosi južnokorejska agencija Jonhap, Kim Džong Un je izjavio i da je „glavni neprijatelj zemlje“ – Amerika.\nPrema rečima severnokorejskog predsednika, politika Vašingtona prema Pjongjangu neće se promeniti bez obzira na ljude koji se nalaze na najvišim funkcijama u SAD.\nPritom je dodao da je ključ za poboljšanje odnosa između dve zemlje u tome da Vašington odustane od „neprijateljske politike“.\nSevernokorejski mediji takođe prenose da je Kim Džong Un tokom kongresa partije rekao da zemlja namerava da povećava stratešku moć nuklearnog oružja i domet uništenja do 15.000 kilometara.\nOn je saopštio i da je završena izgradnja nove nuklearne podmornice, a takođe je obećao da će zemlja nastaviti da pravi nuklearno oružje i da poboljšava tehnologiju za izvođenje preventivnih napada i napada odmazde.


Fondacija «Ana i Vlade Divac» u saradnji sa grupom donatora iz SAD, raspisuje konkurs za dodelu stipendija učenicima koji 2018. godine upisuju prvi, drugi, treći ili četvrti razred srednje škole na teritoriji Republike Srbije, a po unapred utvrđenim uslovima. ...\nFondacija «Ana i Vlade Divac» u saradnji sa grupom donatora raspisuje konkurs za dodelu stipendija učenicima koji 2018. godine upisuju prvi, drugi, treći ili četvrti razred srednje škole na teritoriji Republike Srbije, a po unapred utvrđenim uslovima. I ...\nU okviru Projekta “Divac poljoprivredni fondovi u opštini Knjaževac” - Fondacija “Ana i Vlade Divac” u saradnji sa opštinom Knjaževac, raspisuje konkurs za dodelu bespovratnih sredstava u iznosu max do ...\nKonkurs za jačanje kapaciteta organizacija civilnog društva za javno zastupanje u okviru projekta Jačanje rodne jednakosti i položaja samohranih majki na tržištu rada bio je otvoren od 22. aprila do 7. maja 2018. godine. Na konkurs je pristiglo 20 prijava, a komisija za odabir je ...\nKonkurs se realizuje u okviru projekta: Jačanje rodne jednakosti i položaja samohranih majki na tržištu rada u Srbiji ref.br 2017/390-951, koji Fondacija Ana i Vlade Divac implementira u partnerstvu sa Centrom za dostojanstven rad. Projekat se realizuje od novembra 2017. godine ...\nFondacija Ana i Vlade Divac i NCR Fondacija, u saradnji sa Ministarstvom prosvete, nauke i tehnološkog razvoja, u okviru projekta “Da rastemo srećni” raspisuje konkurs za škole za obrazovanje dece sa smetnjama u razvoju. Cilj konkursa je obezbeđivanje kvalitetnijeg ...\nFondacija Ana i Vlade Divac otvorila je konkurs za institucionalnu podršku omladinskim organizacijama i organizacijama za mlade koje se zalažu za učešće mladih u proces donošenja odluka u zemljama Zapadnog Balkana i Turske u okviru Mreže omladinskih fondova Zapadnog Balkana i Turske. Cilj ...\nFondacija „Ana i Vlade Divac“ i Fondacija „Ana i Vlade Divac“ i projekat Nemačke razvojne saradnje Podsticanje zapošljavanja mladih u okviru zajedničkog projekta „Osnaživanje mladih preduzetnika u oblasti poljoprivrede“ raspisuju KONKURS za dodelu ...\nBeograd, 14.08.2017.godine, Referentni broj objavljivanja: DPF – 02


SVAĐA BLINKENA I LAVROVA U ŠTOKLHOMU – Televizija srpske dijaspore\nMinistar spoljnih poslova Rusije Sergej Lavrov i njegov američki kolega Entoni Blinken posvađali su se ove nedelje tokom večere u Štokholmu.\nOd TSD Redakcija\t Poslednja izmena 05.12.2021\nRasprava se dogodila tokom razgovora o događajima u Ukrajini, prenela je agencija Blumberg pozivajući se na izvore upoznate sa događajem.\nSagovornici agencije tvrde da je do rasprave došlo tokom razgovora o kontramerama Zapada u slučaju “ruske agresije” na Ukrajinu.\n“Oštra razmena mišljenja počela je nakon što su Sjedinjene Američke Države i njeni evropski saveznici počeli da traže načine, uključujući moguće sankcije, da odgovore na pretnju ’invazije Rusije‘ na Ukrajinu u vezi sa raspoređivanjem ruskih trupa u blizini granice susedne zemlje”, navodi agencija.\nBlinken je sa svoje strane izjavio da su snage lojalne bivšem predsedniku Ukrajine Viktoru Janukoviču navodno “otvorile vatru na mirne demonstrante u Kijevu, ubivši više od stotinu ljudi”. Američki državni sekretar je takođe napomenuo da je NATO odbrambeni savez, navodi se u članku.\nBlinken i Lavrov sastali su se u četvrtak u švedskoj prestonici na marginama ministarskog sastanka Organizacije za evropsku bezbednost i saradnju (OEBS). Kako je ranije izjavio portparol ruskog predsednika Dmitrij Peskov, sastanak šefa ruske diplomatije Sergeja Lavrova i američkog državnog sekretara Entonija Blinkena u Stokholmu bio je dobra prilika da zemlje jasno objasne svoje stavove, ali da se oni po mnogim pitanjima razilaze.\nEntoni Blinkensergej lavrovŠtolholmsvađa\nSAD ĆE DATI PISANI ODGOVOR RUSIJI\nSusret Vučića i Lavrova u Beogradu\nBlinken: SAD nemaju boljeg prijatelja od Nemačke\nUrnebesna svađa para: Udarala glavom u izlog, pa proletjela kroz njega!


Povećan priliv stranih investicija, ali i odliv - Vijesti | Radio Televizija Budva - Budva Crna Gora\nRadio Budva Live: Zdravko Colic - Ne govori mi da me vise ne volis\nPovećan priliv stranih investicija, ali i odliv\nDirektne strane investicije u januaru i februaru ove godine iznosile su 135 miliona eura i za 40 miliona su veće nego u istom periodu prošle godine, ali je istovremeno i njihov odliv porastao sa 28 na 95 miliona eura, pokazuju podaci Centralne banke Crne Gore (CBCG), koje prenose Vijesti.\nInvesticije u kompanije vrijedjele su 23,6 miliona eura što je za 7,5 miliona eura više nego u istom periodu lani, a investicije kroz interkompanijski dug, odnosno pozajmice od matičnih firmi iz inostranstva su porasle sa 54 na 91 milion eura. Investicije u kopovinu nekretnine su pale za dva miliona na 18,6 miliona, a ostale investicije su smanjene sa prošlogodišnjih 5,8 miliona na 1,4 miliona.\nOve godine je u prva dva mjeseca zabilježen i veliki odliv stranih investicija koji je iznosio 95 miliona eura, dok je istom periodu prošle godine vrijedio 28,5 miliona eura.\nTako da su neto direktne strane investicije (razlika između priliva i odliva) u januaru i februaru vrijedile 39,8 miliona eura, dok su one u istom periodu u prošloj godini iznosile 68 miliona eura.\nPrema listi Centralne banke, pojedinačno najviše investicija za ova dva mjeseca ove godine došlo je iz Srbije 19,4 miliona eura, a zatim iz Rusije 10,6 miliona, Ujedinjenih Arapskih Emirata 7,6 miliona, Švajcarske 4,6 miliona,…\nOd investicija iz Srbije najviše novca uloženo je direktno u kompanije 14,3 miliona, u nekretnine 3,5 miliona a u pozajmice firmama u Crnoj Gori nepun milion eura. Iz Rusije je najviše novca otišlo u pozajmice četiri miliona, 3,5 miliona direktno u kompanije, a 3,1 milion u kupovinu nekretnina. Iz Emirata je skoro sav novac 7,6 miliona otišao na pozajmice svojim kompanijama u Crnoj Gori, dok je svega 66 hiljada uloženo u kupovinu nekretnina.\nI iz drugih država bilo je značajnih ulaganja u nekretnine, tako su firme ili državljani Sjedinjenih Američkih Država u kupovinu nekretnina uložili 2,2 miliona eura, iz Velike Britanije je u diomaćene nekretnine uloženo 1,7 miliona eura a iz Njemačke milion i po.\nNa listi CBCG nalazi se 20 zemalja i teritorija iz kojih je stiglo 50 miliona investicije, dok je iz kategorije “ostale zemlje uključujući i povjerljive podatke” pristiglo 74,8 miliona eura. U tabeli Centralne banke ova stavka nije preciznije obrazložena, osim da su u pitanju povjerljivi podaci.\nNa listi za prošlu godinu bilo je navedeno 50 država i teritorija odakle je stiglo 559 miliona eura, dok je pod stavkom “ostale zemlje uključujući i povjerljive podatke” bilo ukupno 104 miliona eura za svih 12 mjeseci.\nUkupne direktne strane investicije za cijelu prošlu godinu iznosile su 663 miliona eura, od čega iz Rusije 99 miliona, Kine 71 milion, Švajcarske 63 miliona, Italije 41 milion,… Sada na listi vidljivih država nema Kine.\nStranci u kupovinu nekretnina uložili 18,6 miliona eura što je dva miliona manje nego lani u istom periodu\nCBCG: Odlilo se 148,3 miliona EUR\nCBCG: Odlilo se 127,9 miliona eura\nCBCG: Likvidna sredstva u maju 912,7 miliona eura\nCrnogorska preduzeća u gubitku od 340 miliona


OPŠTINA ČOKA KUPILA NOVO VOZILO DOMU ZDRAVLJA\nSanitet za udobniji prevoz bolesnika\nČOKA - Predsednik Opštine Čoka Ferenc Balaž, uručio je ključeve novog sanitetskog vozila direktorki Doma Zdravlja u Čoki dr Elviri Tot Barna, za koje je iz lokalnog budžeta izdvojeno oko 2,5 miliona dinara.\nNa skromnoj svečanosti direktorka Elvira Tot Barna zahvalila se na vrednoj donaciji. Istakavši dobru saradnu između Doma zdravlja i lokalne samouprave, podsetila je na prethodne donacije lokalnih vlasti, zahvaljujući kojima je omogućena efikasnija zdravstvena zaštitu stanovnika.\n- Novi automobil će se koristiti za prevoz teških bolesnika sa teritorije opštine Čoka, a zahvaljujući savremenoj opremi koja je ugrađena u njemu, višesatno putovanje do zdravstvenih centara u Beogradu, Sremskoj Kamenici i drugih zdravstvenih ustanova u zemlji, naši pacijenti će bezbednije i lakše podnositi – rekla je dr Elvira Tot Barna.\nPredsednik Opštine Čoka Ferenc Balaž kaže da je saradnja između Lokalne samouprave i Doma zdravlja na dobrom nivou, a da su ključni ograničavajući faktori finansiski momenti.\n- Trudimo se da izađemo u susret u rešavanju gorućih problema zdravstvenih radnika. U poslednje tri do četiri godine, svake godine smo uspeli da obezbedimo po jedno vozilo za obnovu voznog parka, a nadam se da će mo ovu praksu nastaviti i u buduće. Mimo vozila, Lokalna samouprava uključuje se i u rešavanje drugih problema zdravstvenih radnika, koja ne trpe odlaganja, a Dom zdravlja će u lokalnoj samoupravi uvek imati partnera u rešavanju problema, u cilju što bolje zdravstvene zaštite žitelja naše opštine- izjavio je Ferenc Balaž.


Izvor: B92, 08.Avg.2020, 23:27\nNajbolji srpski automobilista Miloš Pavlović pobedio je na prvoj trci u Lamborginijevom šampionatu.\nSuper Trofeo Lamborgini je počeo u San Marinu, a na Mizanu je srpski vozač Miloš Pavlović bio najbrži.\nOn je u tandemu sa mladim vozačem Raulom Guzmanom u ekipi Targeta pobedio posle 31 voženog kruga sa prednošću od skoro pola sekunde.\nIza sebe su ostavili tandem Imperialea Postiljone-Galbijati, dok su na trećem bili Baltazar i Paverud iz ekipe Lajperta >> Pročitaj celu vest na sajtu B92 << koji je kasnio skoro dve stotinke pre jedne sekunde.\nTandem u automobilu broj 41 "Target rejsinga", Miloš Pavlović i Raul Guzman, zauzeli su 6. mesto u kvalifikacijama, a za prvi deo 50-minutne trke bio je zadužen 21-godišnji Meksikanac.\nMomak kojem je ovo bila prva trka u GT automobilu izgubio je dve pozicije u prvih nekoliko krugova, a Milošu je automobil "predao" na 7. poziciji, samo 19 minuta pre kraja trke.\nUz odličan timski pit-stop, srpski automobilista je od prvih metara po izlasku na stazu nametnuo neverovatan tempo i već posle svog prvog kruga našao se na 3. poziciji! Poslednjih 10 minuta trke, nastavio je u paklenom ritmu, iskusno napadajući rivale koji su popustli pod pritiskom, a posebno u trenutku kad je vodeći trio naišao na zaostale vozače koji se nisu najbolje snašli u noćnim uslovima vožnje, na tesnoj stazi.\nSjajan početak sezone za Miloša Pavlovića i videćemo da li se "po jutru dan poznaje", pa da srpski automobilista osvoji šampionsku titulu.\n"Neverovatno sam srećan! Kad sam dobio poziv od ekipe “Target” za nastup u ovom šampionatu, znao sam da imamo pobedničku kombinaciju, a oni su to odmah pokazali sjajnom pripremom automobila i izuzetnim poslom tokom pit-stopa. Raul je takođe bio odličan u prvom “stintu”, u svojoj prvoj GT trci. Našli smo se na pravom mestu u pravom trenutku i zaista sam srećan zbog toga", rekao je Miloš Pavlović posle trke.\nVeć u nedelju, 9. avgusta, grupa od 23 posade nastavlja takmičenje drugom trkom u Mizanu, koja je na programu od 13.20 časova. Posada Pavlović/Guzman i na drugoj trci sezone startuje sa 6. pozicije.\nIzvor: Radio Televizija Vojvodine, 09.Avg.2020, 10:33\nSrpski automobilista Miloš Pavlović pobedio je u prvoj trci sezone " Lamborghini Super Trofeo" , na stazi u Mizanu...Pavlović je u tandemu s Meksikancem Raulom Gusmanom uspeo da bude bolji od rivala u neizvesnoj završnici...Druga trka vozi se danas.


Održano polufinale odbojkaškog takmičenja za dječake – SARAJEVO.co.ba\nObjavljeno 06. 03. 2010 18. 07. 2010 od sarajevo.co.ba\nOdržano polufinale odbojkaškog takmičenja za dječake\nPolufinale općinskog takmičenja u odbojci za dječake – učenike 11 osnovnih škola sa područja općine Centar održano je protekle sedmice u sportskoj dvorani FIS.\nOdigrane su tri utakmice i postignuti sljedeći rezultati: Osnovna škola “Isak Samokovlija” – OŠ “Mehmed-beg Kapetanović Ljubušak” 2:0; OŠ “Hasan Kikić” – OŠ “Nafija Sarajlić” 2:0; OŠ “Alija Nametak”- OŠ “Safvet-beg Bašagić” 2:0.\nPobjedničke ekipe iz ovog kola plasirale su se u finale, koje će biti održano 14. marta 2010. godine.\nNazad Sloboda i Sarajevo će ponoviti utakmicu\nNaprijed Općinsko takmičenje u informatici za novosarajevske osnovce


Podrška za mikro i male biznise u Nišu: Prednost imaju zanati, usluge i prerađivačke delatnosti u poljoprivredi\nPočeo je novi ciklus info kampanje u okviru podrške zapošljavanju i samozapošljavanju Helpovog projekta „Podrška socio – ekonomskoj stabilnosti u regionu Zapadnog Balkana 2019-2020″.\nNa osnovu novog projekta za podršku u opremi mogu da konkurišu svi mladi, nezaposleni sa održivom poslovnom idejom čijom će realizacijom obezbediti redovan izvor prihoda sebi i svojim porodicama.\nPodrška socio – ekonomskoj stabilnosti u regionu Zapadnog Balkana 2019-2020″\nPrednost imaju zanati i usluge i prerađivačke delatnosti u poljoprivredi.\nPrezentacije u Nišu biće održane po sledećem rasporedu\nNovi projektni ciklus donosi mogućnost za podršku najmanje 30 novih mikro i malih biznisa grantovima u opremi prosečne vrednosti 2.400 evra, uz redovne poslovne i stručne obuke za povećanje održivosti poslovnih delatnosti.\nVrednost direktnih troškova za opremu za klijente koji će biti podržani u Nišu u okviru ovog projekta iznosi 72.000 evra, uz učešće Grada od 40%.\nHelp je u saradnji sa Gradom do sada podržao 483 korisnika grantovima u opremi za mikro i male biznise i sedam kooperativa od 2005. godine kroz projekte ekonomskog osnaživanja ukupne vrednosti 1,9 miliona evra.\nOdrživost podržanih biznisa iznosi više od 80%, navodi se u saopštenju.\nPrethodni tekstRomantika i pokloni uz “Ona mi je sve” u bioskopu Cineplexx Niš\nSledeći tekstNiškoj glumici Mirjani Đorđević nagrada za glumačko majstorstvo


Poslednjih godina života, radio je za portal GM Info u Gornjem Milanovcu kao kolumnista i izveštač.\n- Otputovao je 2. januara u Švedsku, na svom FB profilu okačio poslednju fotografiju pasoša i bording karte, poslao redovnu kolumnu redakciji i najavio sledeću, kad se vrati... Već sutradan se razboleo, smešten je u bolnicu u kojoj je preminuo – tužno je izvestila redakcija poznatog portala.\nTrifunovićeva novinarska karijera počela je 1998. na Televiziji Gornji Milanovac, od njenog početka rada pa sve do gašenja. Kasnije, pisao je za milanovačke nedeljnike „GM Pres“ i „Takovske novine, a od osnovanja portala GM Info bio je član te redakcije. Prema njegovim tekstovima, Milanovačko pozorište igralo je neke svoje predstave.\n- Dostojanstven, principijelan, beskompromisan u interesu istine i slobode, nikada nije odstupao od svojih vrednosnih sudova, uvek na strani malih, ugnjetavanih, a protiv velikih, moćnih, beskrupuloznih – dodaje njegova redakcija.\npreminuo novinar goran trifunović preminuo


Prijedlog ciljeva i aktivnosti unapređenja Vakufa - vakuf.ba\nNaslovna Aktuelnosti Stručni radovi Prijedlog ciljeva i aktivnosti unapređenja Vakufa\nPrijedlog ciljeva i aktivnosti unapređenja Vakufa\nCilj reformisanog vakufa u konačnici bi bilo stvaranje efikasnog vakufskog sistema u koji bi se mogao uključiti svako ko ima interesa da ostavi neko dobro ili pak da uz korištenje javnih resursa vakufa ostvari neko dobro.\nPrema poslovnoj praksi (Pareto Analiza) 20% problema je odgovorno za 80% grešaka sistema. Budući da vakuf raspolaže sa znatnom imovinom i tvori veliki sistem, stvaranjem efikasnog manjeg sistema bi pomoglo rješavanju većine problema velikog. Potrebno je osnovati pet tijela koja će djelovati kao ojačanje i tako pomoći u revitalizaciji postojećeg vakufa. To su odjeli za Odnose sa Javnošću, Evidenciju/Dokumentaciju, Održavanje, Razvoj i Investiranje.\nII Unapređenje i razvoj Vakufa\nCilj ovog izlaganja je prijedlog aktivnosti i definisanje ciljeva kako bi se našlo rješenje organizacije vakufa i kako bi se potencijal vakufske imovine uredio, iskoristio i stavio u efikasnu tržišnu funkciju.\nCilj reformisanog vakufa u konačnici bi bilo stvaranje efikasnog vakufskog sistema u koji bi se mogao uključiti svako ko ima interesa da ostavi neko dobro ili pak da uz korištenje javnih resursa vakufa ostvari neko dobro. Sistem bi trebao biti krajnje pravedan i transparentan kako bi se izgradilo i održalo povjerenje sudionika. U tom cijelom procesu vakufska imovina bi se uvećavala i transformisala u novi i bolji kvalitet aktive.\nSlijedi prijedlog platforme aktivnosti kako bi taj proces mogao započeti na višem operativnom nivou. Po mom mišljenju potrebno je proces reorganizacije vakufa svesti na tri, eventualno četiri koraka:\n1) Kvalitetna kampanja obavještavanja javnosti o svrsi, ozbiljnosti i značenju vakufa.\nKao prvi korak ove aktivnosti nužno bi bilo izdati brošuru sa temama tipa "Šta je vakuf?, Tipovi vakufa, Kratka historija vakufa u BiH, Koristi od uvakufljenja imovine, Kako učestvovati u vakufu, Posljedice zloupotrebe vakufske imovine, itd." Takva kampanja bi imala za cilj stvoriti javno mjenje i iskomunicirati ozbiljnost institucije vakufa. Moguće je kampanju proširiti i na medijske kuće koje bi organizovale okrugle stolove na tu temu. Potrebno je ovu kampanju periodično obnavljati kako bi se stvorio duboki utisak u javnom mjenju.\nKonačni cilj ove aktivnosti je potpuno razjasniti pojmove i mehanizme institucije vakufa i smjestiti ih u savremeni kontekst života na razini pojedinca u BiH.\nU kasnijoj fazi aktivnosti potrebno je uspostaviti mehanizam(e) transparentnog obavještavanja javnosti o stanju i aktivnostima vakufske uprave i stanja imovine uz informaciju o mogućnosti učešća svih onih koji bi željeli učestvovati u stvaranju nove vakufske aktive.\nKonačni cilj ove aktivnosti je izgradnja povjerenja i animiranje javnosti da učestvuje u održavanju i razvoju vakufa kao vlastite vrijednosti od nacionalnog interesa.\n2) Stvaranje profesionalnog dokumentacionog centra i baze podataka vakufske imovine. Za ovu svrhu potrebno je napraviti bazu podataka vakufske imovine u nekom od GIS sistema. U okviru stvaranja baze podataka bi se vršila tržišna procjena prema međunarodnim standardima i računovodstvena evidencija vakufske imovine. Takav jedan centar bi mogao pružati usluge snimanja, dokumentacije, stvaranja baza podataka i procjene drugim zainteresiranim stranama na komercijalnoj osnovi.\nKonačni cilj ove aktivnosti je izgradanja sveobuhvatne baze podataka koja će služiti svim aktivnim učesnicima vakufa da kvalitetno koriste i doprinesu očuvanju vakufskog sistema.\n3) Osnivanje firme vakufskog Upravitelja i Firme za Investicioni razvoj sa ciljem stvaranja nove i unapređenja kako postojeće vrijednosti tako i prihoda od vakufa.\nVakufski Upravitelj bi bio odgovoran za upravljanje i održavanje postojeće vakufske infrastrukture. Potrebno je da upravitelj ima izgrađenu mrežu ugovora sa različitim zanatskim obrtima. U samoj firmi je nužno da budu uposleni inžinjeri nekretninama srodnih disciplina uz pravnu i računovodstvenu službu.\nFirma za Investicioni razvoj bi bila odgovoran za stvaranje novih nekretnina i unapređenje postojećih povećanjem investicione vrijednosti imovine. U firmi bi bio uposlen tim arhitekata, i ostalih inžinjera srodnih disciplina kao i pravna i računovodstvena služba.\n4) Alternativno može postojati i četvrta faza razvoja vakufa u vidu Investicione kuće koja bi učestvovala u partnerskom investiranju u drugim projektima. Izvor sredstava za investiranje bi poticao iz prihoda od nekretnina, ali i novčanih donacija koje bi se u konačnici pretvorile u vakufsku aktivu.\nKonačni cilj ove aktivnosti je omogućiti prirodan razvoj vakufskog sistema u savremenom društvu u kojem bi vakuf igrao važnu ekonomsku ulogu razvoja muslimanske zajednice.\nIV Modus Operandi\nSvaki pojedinačni proces unutar ukupnog procesa bi se trebao odvijati prema slijedećem procesnom taktu Problem – Projekat – Rješenje prikazanom na slici:\nOkvir za Akciju\nZa potrebe realizacije navednih aktivnosti potrebno je napraviti Idejni projekat sa slijedećim sadržajem:\nprofilisanje i uloge strateških učesnika u procesu\ndinamički novčani tok (cash flow)\nplan praćenja realizacije\nMirza Muhasilović - dipl ing.arh.\n16 mart, 2008 godine\nZajimović: Nismo se odužili Isa-begu Ishakoviću osnivaču...\nNovi projekat za nova vremena\nRadne posjeta i susret sa novim generalnim direktorom...\nDovršetak izgradnje Islamskog centra u MIZ Banovići\nPosjetilaca online: 1 Ukupno posjeta: 9834899


Trivan potpisao ugovore sa OCD-ima u oblasti zaštite životne sredine | Energetski portal Srbije\nTrivan potpisao ugovore sa OCD-ima u oblasti zaštite životne sredine\n19.07. 2018 Vesti | Zaštita životne sredine\nMinistar zaštite životne sredine Goran Trivan potpisao je juče ugovore sa predstavnicima nevladinih organizacija o dodeli bespovratnih sredstava za podršku projektima u oblasti zaštite životne sredine.\nMinistar Trivan je rekao da nema razvijenog društva bez razvoja civilnog društva čiji je je značaj neprocenjiv u stvaranju društvene klime u kojoj će zaštita životne sredine biti jedan od prioriteta.\n– Država i Ministarstvo računaju na podršku civilnog društva. Ni najbogatije zemlje sveta nemaju dovoljne kapacitete da sve urade same, jer je to pitanje ne samo novca već i ljudskih resursa, i zato je važno da u postizanju evropskih standarda u zaštiti životne sredine imamo podršku civilnog sektora i društva u celini, rekao je Goran Trivan.\nOn je podsetio je da cenu nebrige o životnoj sredini već plaćamo i to skupo, od posledica po zdravlje ljudi, do gubitka biodiverziteta i ekosistema koji su nam osnova života, do klimatskih promena, i ukazao da će bitka za zdravu životnu sredinu i dostizanje EU standarda trajati trideset godina i da neće stati, jer će te zemlje dalje napredovati.\nMinistar je pozvao društveno odgovorne kompanije da podrže i pomognu aktivnosti civilnog društva. Ukazao je da je Ministarstvo ove godine izdvojilo više sredstava za podršku nevladinim organizacijama i da će nastojati da se više sredstava izdvaja za rad civilnog sektora u zaštiti životne sredine.\nMinistarstvo je raspisalo Javni konkurs za dodelu sredstava na koji je pristigla 291. prijava, od kojih su izdvojena 73 projekta čija će realizacija biti podržana u ukupnom iznosu od 35.000.000,00 dinara.


Danas počinje prodaja stanova u Beogradu na vodi - BGnekretnine blog\nDanas počinje prodaja stanova u Beogradu na vodi\nBeograd na vodi, cena kvadrata, prodaja stanova, stambene jedinice, stambeni objekti\nBeograd, Novosti 003 Oct 2015\nProdaja stanova u dve stambene kule u okviru projekta Beograd na vodi počeće danas u Galeriji "Belgrade Waterfront", po principu registracije zainteresovanih za kupovinu, kada bi trebalo da bude poznata i cena kvadrata.\nPo završetku radova na šipovima plaća se druga rata od takođe 10 odsto, kada budu završeni radovi do kote nula treća rata od 15 odsto, po završetku konstrukcije do 10 spratova četvrta od 15 odsto, a po završetku konstrukcija zgrade peta rata od 15 odsto. Nakon zastakljivanja zgrade, plaća se šesta rata od 15 odsto, a posle tehničkog pregleda objekta i sedma rata od 20 odsto.\nDve stambene kule gradiće "Energoprojekt", a do sada su potpisani ugovori sa domaćim kompanijama "Novko", za postavljanje šipova, "PMC" koja je zadužena za čišćenje terena i sa "Mašinoprojektom", koja radi na dizajniranju kula.\n- Stanovi će imati velike terase, bašte i pogled na reku Savu i promenadu, a moderan dizajn i mnoštvo sadržaja ističu urban i inspirativan životni stil koji kompleks nudi - saopštila je ranije kompanija Beograd na vodi.\nU saopštenju je navedeno da širok spektar sadržaja podrazumeva krovne bašte, dečije igralište i bazen, zatvoren bazen sa prostorijama za presvlačenje, prostor za jogu, odmor i sportske aktivnosti, kao i prostranu krovnu terasu koja nudi brojne mogućnosti budućim vlasnicima stanova.\n- Veoma smo uzbuđeni zbog početka prodaje prvih stambenih jedinica u okviru projekta Belgrade Waterfront. Početak prodaje predstavlja značajan korak u realizaciji projekta i pruža svima, uključujući i investitore iz celog sveta, priliku da budu deo ovog izvanrednog gradskog jezgra - rekao je generalni direktor kompanije Beograd na vodi Nikola Nedeljković.


SCADA - SCA\nSCADA sistem (eng. Supervisory control and data acquisition) čine softverski i hardverski elementi koji omogućavaju:\nKontrolu industrijskih procesa lokalno ili sa udaljenih lokacija\nNadgledanje, sakupljanje i obradu podataka u realnom vremenu\nDirektni interakciju sa uređajima, kao što su senzori, ventili, pumpe, motori itd. preko HMI aplikacije\nDojavu događaja i alarma i njihovo arhiviranje\nModerni SCADA sistemi omogućuju pristup procesu proizvodnje sa bilo kog mesta na svetu. Uvođenjem savremenih IT standarda, kao što su SQL i web-bazirane aplikacije u SCADA softver, značajno je poboljšana efikasnost, sigurnost, produktivnost i pouzdanost SCADA sistema.\nZa potrebe razvoja SCADA aplikacija u oblasti tretmana voda, SCA koristi SCADA sisteme renomiranih svetskih proizvođača: zenon COPA-DATA, WinCC Siemens, CX-Supervisor Omron, National Instruments Lookout itd.\nTipične aplikacije podržavaju rad na jednom ili više monitora, odnosno na jednoj ili više PC radnih stanica. Često se koriste i sistemi sa SCADA serverom i jednim ili nekoliko klijenata ili sa redudantnim serverima.


U OŠ "Hajduk Veljko" otvorena učionica na otvorenom (VIDEO)\nU OŠ „Hajduk Veljko“ otvorena učionica na otvorenom (VIDEO)\nDanas je u dvorištu OŠ „Hajduk Veljko“, svečano otvorena učionica na otvorenom koja nosi ime „Otvorena učionica“.\nTo je prostor u dvorištu OŠ „Hajduk Veljko“, gde će mladi moći da sprovode različite aktivnosti.\nDirektor OŠ “Hajduk Veljko” Slobodan Miletić opisao je značaj ove učionice na otvorenom.\n“Na inicijativu grupe mladih, bivših i sadašnjih učenika naše škole, koji su potpomognuti našim nastavnicima, konkretno nastavnicom Engleskog jezika i izviđačkim „Đorđe Simeonović“ iz Zaječara, urađena je ova otvorena učionica“, istakao je Miletić i dodao:\n„Možda nije vreme za otvaranje letnjih učionica, ali zaista biće to jedan lep kutak, ambijent, za izvođenje nastave u letnjem periodu kada vreme to dozvoli“.\nDunja Marušić, koordinatorka projekta takođe je istakla značaj ovog projekta.\n„Projekat koji su radili Veljkovi Hajduci, odnosno neformalna grupa mladih koja je nekad bila u ovoj školi, to su sve bivši učenici ove škole, želela je da nešto vrati ovoj školi, prijavili su se na konkurs „Mladi su zakon“, i bili su jedan od 15 projekata koji su odobreni i finansirani“, istakla je Dunja Marušić, koordinatorka projekta.\nOmladinski volonterski projekat „Otvorena učionica“ sprovodi neformalna omladinska grupa „Veljkovi hajduci“ u okviru nacionalnog programa Mladi su zakon, uz podršku resurs centra za Zaječarski i Borski okrug – Odred izviđača „Đorđe Simeonović“ Zaječar, a finansira Ministarstvo omladine i sporta.\nmladi su budućnost - zaječar moj dom oš hajduk veljko otvorena učionica učenici volonteri zaječar\nNove mere Kriznog štaba: Maske obavezne na teritoriji...\nJoš jedan slučaj kovida 19 u Negotinu\nAkcija VDS-a u Knjaževcu


HRVATSKI I TURSKI ŠPIJUNI RUŠE SRBIJU ? ~\nKoje strane obaveštajne službe deluju na prostoru naše zemlje\n– Strane agenture špijuniraju premijera i Vladu Srbije, podstiču secesiju Sandžaka i Vojvodine, ali i rade na otimanju srpske zemlje – kaže Darko Trifunović, profesor bezbednosti\nKo će biti novi ministar odbrane u Vladi Srbije ?\nDa li su tačne glasine da će to biti ministar Zorana Mihajlović ili novinar Miroslav Lazanski?\nDa li će novi ministar vojni odvesti Srbiju u NATO ?\n– Ovu su trenutno pitanja na koja špijuni stranih agentura u Srbiji tajno prikupljaju podatke, analiziraju ih i o tome izveštavaju svoje direkcije, a one svoje premijere i predsednike stranih zemalja. Za tačne odgovore zainteresovani su kako zapadne agenture CIA, MI6, BND, tako istočni FSB, ali i turska tajna služba – kaže Darko Trifunović, profesor bezbednosti iz Beograda, inače odličan poznavalac delovanja obaveštajnih službi u svetu i u Srbiji.\nKao profesor Fakulteta bezbednosti, na kome se školuju srpski kontraobaveštajci iz BIA i VBA, Trifunović često svojim studentima otvoreno govori o aktivnostima stranih špijuna u našoj zemlji.\n– Strane agenture špijuniraju premijera i Vladu Srbije, podstiču secesiju Sandžaka i Vojvodine, ali i rade na otimanju srpske zemlje. Posebno aktivna je hrvatska agentura SOA čiji špijuni se bave privrednom špijunažom. Oni otkrivaju najpovoljnije uslove za kupovinu srpske zemlje u Vojvodini, koju potom hrvatski kupci knjiže u Osijeku kao vlasništvo države Hrtvatske. Na taj način uzurpirano je oko pola miliona zemlje u Vojvodini – upozorava kaže Darko Trifunović, profesor bezbednosti.\nBIA je pre pet godina obznanila da u Srbiji zvanično deluje 55 obaveštajnih agencija iz 40 zemalja. U Srbiji su danas najaktivniji hiljadu špijuna deset stranih tajnih službi. Od njih najuticajniji su špijuni CIA, britanskog MI6, nemačkog BND, ruskog FSB , ali najagresivniji su agenti hrvatske SOA. Špijuni iz Turske, Saudijske Arabije, Irana i Iraka, kao i Kosova.\n– U poslednje vreme u Srbiji je posebno aktivna turska tajna služba, koja ima za cilj da ostvari političke planove zvaničnog Istanbula da se u jedan osmanlijski sistem na balkanu uvežu Raška oblast, BiH, Kosovo i Makedonija. Taj proces se koordinira iz dva obaveštajna centra u Beču i u Novom Pazaru. Izvodi se u sadejstvu sa agenturama arapskih zemalja i Albanije – navodi politički analitičar Tomislav Kresović.\nNaime, naši sagovornici tvrde da je američka CIA ovlastila tursku agenturu da aktivno deluje na prostoru Srbije, a posebno u Raškoj oblasti, gde se bavi političkom propagandom, širenjem islamizma, vrbovanjem ljudi za džihad, oživljavanjem ideje o večnom Osmanlijskom carstvu, o samostalnosti Sandžaka, širenjem svoje saradničke mreže, otvaranjem ilegalnih džamija i kontrolom hodža.\n– Hrvatski i turski špijuni svaki na svoj način rade na razbijanju i rušenju Srbije – tvrdi Trifunović – Zvanični Zagreb to želi da ostvari finansiranjem organizacija i stranaka u Srbiji koje zagovaraju otcepljenje Vojvodine, a zvanični Istanbul to radi organizovanjem i finansiranjem pokreta Bošnjaka za otcepljenje Raške oblasti.\nSAD i CIA drže kompletno Kosovo, Makedoniju i Albaniju i upravlja nemirima i terorističkim akcijama u ovim zemljama. Američka Nacionalna agencija za bezbednost prisluškuje sve mobilne telefonske veze političara u Srbiji i na Balkanu. Velika Britanija, koja je letos izgubila diplomatsku bitku sa Srbijom okrenula se aktivnom špijunskom delovanju. Britanska tajna služba i njeni špijuni rade na što direktnijem uplivu u Vladu Srbije i Narodnu skupštinu Srbije, kako bi ojačali svoj uticaj i kanalisali srpsku unutrašnju politiku.\n– Agenti CIA i MI6 prave liste srpskih političara koji su naklonjeni Rusiji i Nemačkoj da bi na njih izvršili uticaj ili ih kompromitovali, jer SAD i V. Britanija biju bitku protiv širenje interesa Berlina i Moskve na prostoru Srbije. Da bi se oslabila veza Srbije i Rusije strane agenture sinhronizovano deluju na rušenju ugleda i statusa Srpske pravoslavne crkve u samoj Srbiji, Crnoj Gori, na Kosmetu i u Hrvatskoj – kaže Tomislav Kresović.\nKako tvrde srpski kontraobaveštajci i analitičari bezbednosti strani špijuni su preko svojih saradnika pozicionirani u Vladi Srbije, njenim agencijama, privrednim kompanijama, mnogim nevladinim organizacijama, u beogradskim medijima, pa čak i u srpskoj tajnoj policiji. Naime, britanska služba MI6 je kao svog špijuna koristila jednog agenta BIA, koji je, kako tvrdi Zoran Mijatović, bivši načelnik službe bezbednosti i autor knjige “Strane službe, kovači haške pravde”, lažno svedočio u Haškom tribunalu protiv mnogih uglednih Srba.\n– Strane šijunske agenture su se bavile i saradnjom sa najvišim rukovodstvom OVK i predstavnicima vlade Republike Kosovo u egzilu, finansiranjem naših stranaka prljavim novcem i organizovanjem štrajkova po Srbiji – nabraja samo neke od špijunskih aktivnosti Zoran Mijatović, koji je sam bio meta stranih agentura.\nNajveći srpski vojni obaveštajac Jovan Milanović, general u penziji iz iskustva svedoči o tome da strane zemlje preko svojih agentura i špijuna pokušavale da vladaju Srbijom i da čak početkom 21. godine u tim agenturama bili određeni ljudi koji će biti na čelu naše zemlje. O tim poltičarima Jovan Milanović je rekao:\n– Neki političari koji su na ovaj ili onaj način, potpali pod uticaj stranih obaveštajnih službi. Neki su se uključili u priču zato što su iskreno želeli promenu režima u Srbiji, drugi zato što su na ovaj način želeli da ostvare neki interes, a treći zato što ni sami nisu znali u šta se upuštaju. Jednostavno, za većinu se to i moglo pretpostaviti zato što se u našoj zemlji vrbovanje stranih službi odvijalo polujavno – zaključuje najbolji srpski obaveštajac general Jovan Milanović.\nAko ovu generalovu tvrdnju stavimo u kontest sadašnjeg interesovanja stranih špijuna za to ko će biti novi ministar odbrane u Vladi Srbije, taj angažman agenata može se tumačiti kao i nagoveštaj njihovih agentura iz sveta da utiču na budućeg srpskog ministra vojnog ?\n– Strane obaveštajne službe, koje su aktivne u Srbiji imaju dvostruku funkciju. Prva im je da sakupljaju tačne i blagovremene informacije o Srbiji koje su potrebne njihovim vladama da donose svoje dobre odluke prema Srbima. A druga funkacija im je da svojim prisustvom ili ugrađivanjem u srpske centre moći mogu direktno da utiču i na smer srpske unutrašnje i spoljne politike – kaže profesor Darko Trifunović.\nHvatski špijuni danas u Srbiji tajno tagaju za Srbima sa tajne optužnice koje je zvanični Zagreb okrivio za ratne zločine da bi ih uhvatili i odveli u zagrebački zatvor ili u Haški tribunal.


Srpska književna zadruga je naša najstarija izdavačka ustanova i jedna od retkih kulturnih institucija srpskog naroda osnovanih u XIX veku koje su uspele da se održe do danas, uprkos teškoćama i iskušenjima kroz koje su prolazile.\nSrpska književna zadruga osnovana je 29. aprila 1892. godine (16. aprila po starom kalendaru) u Beogradu, u zgradi tadašnje Srpske kraljevske akademije, u Brankovoj ulici broj 15. Njeni osnivači bili su: Stojan Novaković, Jovan Jovanović Zmaj, Ljubomir Stojanović, Ljubomir Kovačević, Svetislav Vulović, Milan Jovanović Batut, kao i drugi tadašnji značajni srpski pisci i naučnici. Za prvog predsednika Zadruge izabran je istoričar, državnik i filolog Stojan Novaković, a za potpredsednika pesnik Jovan Jovanović Zmaj, koji je i autor čuvenog znaka SKZ. Kroz dugu istoriju, koja povezuje čak tri veka, uvek su na čelu Zadruge bili najznačajniji srpski pisci i naučnici. Čuvajući tradicionalne i prepoznatljive vrednosti, Zadruga je uvek bila otvorena prema novim pravcima i strujama u književnoj, teorijskoj i naučnoj misli, držeći se najviših estetskih i izdavačkih kriterijuma u svom radu.\nIz Pravila SKZ\nOsnivači su potpisali Pravila Srpske književne zadruge kao glavni osnivački akt, u kojima je naglašeno da se SKZ osniva „u nameri da pomogne pravilnije širenje odabranih dela iz lepe književnosti i iz opšte korisne pouke i tako da stvara knjižnicu za sve redove naroda“.\nU drugoj tački Pravila stoji da će se Srpska književna zadruga starati: „da kritički priređuje izdanja starijih i novijih književnika srpskih, da izdaje izabrana dela iz suvremene lepe i opšte korisne književnosti, da prednjači izborom u prevođenju i pozajmici iz slovenskih, inostranih i klasičnih književnosti, da u opšte pripomogne širem razviću narodne književnosti, olakšavajući izdavanje i širenje knjiga svima sredstvima koja joj budu na raspoloženju“.\nOsnovni organ Srpske književne zadruge je Skupština. Prva Skupština SKZ održana je 22. maja (9. maja po starom kalendaru) 1893. godine. Na njoj je Stojan Novaković izgovorio poznate reči, da su osnivači Srpske književne zadruge „ostavljali na stranu sve što bi nas moglo deliti“, da bi, s druge strane, „jače potražili ono što nas može zbližiti i sastaviti“, što je ostao jedan od osnovnih principa u našem radu do danas.\nUstanovljeno je da će Zadruga svake godine izdavati po jedno kolo knjiga, koje „ne može obuhvatiti manje od šest knjiga ni manje od šest štampanih tabaka” u knjizi. Tako je stvorena prva biblioteka SKZ – „Kolo“, jedna od najstarijih živih biblioteka u Evropi, prepoznatljiva po svojim plavim koricama. Do danas je izašlo 112 kolâ Srpske književne zadruge, sa preko 750 naslova. „Kolo“ je lična karta SKZ, u njemu je sadržana srpska istorija, kultura, nauka, književnost, umetnost, naša i svetska klasika i naša i svetska savremenost.\nPosle „Kola“ osnovane su i druge biblioteke: „Zabavnik“ sa izabranim delima svetske klasike, „Poučnik“, „Savremenik“, a posle Drugog svetskog rata i niz novih, prateći savremeno domaće i svetsko stvaralaštvo i odgovarajući na potrebe i interesovanja čitalaca.\nSrpskom književnom zadrugom upravljaju njeni članovi. Upravni odbor ima dva odseka – Književni i Ekonomski, i nekoliko posebnih komisija – za „Kolo“, za članstvo, za pravila. Zadrugine biblioteke imaju uređivačke odbore sastavljene od najpozvanijih stručnjaka za pojedine periode i žanrove književnosti i pojedine oblasti nauke i kulture, tako da se provera vrednosti i značaja primljenih rukopisa i objavljenih knjiga vrši na najdemokratičniji način i u nekoliko neophodnih nivoa.\nMeđu priznanjima koja je Srpska književna zadruga dobila za svoj rad najznačajnija su: Orden Svetog Save prvog stepena, koji je Zadruzi za njenu stogodišnjicu (1992) dodelio Njegova svetost patrijarh srpski gospodin Pavle i Orden Vuka Karadžića prvog stepena, koji joj je za sto desetu godinu rada (2002) dodelio predsednik SR Jugoslavije dr Vojislav Koštunica. Zadruga je dobila Vukovu nagradu, kao i Povelju Matice srpske za doprinos razvoju srpskog jezika.\nOd 1992. godine Zadruga dodeljuje Nagradu za životno delo, a dosadašnji dobitnici su: Desanka Maksimović, Radovan Samardžić, Vojislav Đurić, Branko V. Radičević, Milorad Ekmečić, Miodrag B. Protić, Branimir Živojinović, Milorad Đurić, Stevan Raičković i Miodrag Pavlović, Momo Kapor, Milovan Danojlić, Zoran Radisavljević, Ljubomir Simović. Takođe, iz Fonda Dušana Baranina pri Srpskoj književnoj zadruzi dodeljivala se nagrada za delo sa istorijskom temom ili za značajnu istoriografsku studiju.\nČuvar tradicije i ćirilske knjige\nSrpska književna zadruga, kao izdavač i ustanova kulture od posebnog nacionalnog značaja, ima i poseban Zakon o Srpskoj književnoj zadruzi, donesen maja 1997. godine u Narodnoj skupštini Srbije. Na taj način se i Srpska književna zadruga pridružila onim malobrojnim ustanovama srpske kulture osnovanim u XIX veku, poput Matice srpske, Srpske akademije nauka i umetnosti i drugih.\nSKZ je u vreme osnivanja bila prvi i pravi moderni izdavač među Srbima, sa posebnim mestom i zadatkom u kulturnom prostoru svoga naroda. Njeni osnovni zadaci bili su da objavljuje i širi u narodu najznačajnija dela starije, narodne i savremene srpske književnosti i nauke, kao i da upoznaje srpske čitaoce sa značajnim ostvarenjima svetske književnosti svih vremena. Zahvaljujući svom mnogobrojnom članstvu koje je živelo u nekoliko tadašnjih država, ubrzo je postala stožer okupljanja srpskog naroda preko značajnih kulturnih i književnih vrednosti s kojima ga je upoznavala. Zato je njena misija oduvek bila koliko književna i kulturna, toliko i nacionalna i društvena.\nIzdanja Srpske književne zadruge bila su najsigurniji putokaz vrednosti, bogatstva i raznovrsnosti koje poseduje srpska kultura. Danas, kada srpski narod, kao u vreme osnivanja Zadruge, živi u rasejanju širom sveta, njena kulturna, književna i nacionalna misija jednako je neophodna kao što je bila i krajem XIX i u prvim decenijama XX veka.\nDuh tradicije i duh savremenosti dva su ključna principa kojima se rukovodi Srpska književna zadruga u svom radu. Krunu svoga nacionalnog i kulturnog rada u poslednjoj deceniji XX veka ostvarila je monumentalnom desetotomnom „Istorijom srpskog naroda“, najobimnijom i najpouzdanijom političkom, ekonomskom i kulturnom istorijom koju Srbi i srpska nauka i kultura imaju.